Πρόταση ΕΚΤΕΛΕΣΤΙΚΟΣ ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για την επιβολή οριστικού δασμού αντιντάμπινγκ στις εισαγωγές ορισμένων τύπων πολυ(τερεφθαλικού εστέρα αιθυλενογλυκόλης) καταγωγής Ινδίας, Ταϊβάν και Ταϊλάνδης μετά από επανεξέταση ενόψει της λήξης ισχύος των μέτρων σύμφωνα με το άρθρο 11 παράγραφος 2 του κανονισμού (ΕΚ) αριθ. 1225/2009 και για την περάτωση της διαδικασίας επανεξέτασης ενόψει της λήξης ισχύος των μέτρων όσον αφορά τις εισαγωγές ορισμένων τύπων πολυ(τερεφθαλικού εστέρα αιθυλενογλυκόλης) καταγωγής Ινδονησίας και Μαλαισίας /* COM/2013/0234 final - 2013/0122 (NLE) */





ΑΙΤΙΟΛΟΓΙΚΗ ΕΚΘΕΣΗ 2013/0122 (NLE) Πρόταση ΕΚΤΕΛΕΣΤΙΚΟΣ ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για την επιβολή οριστικού δασμού αντιντάμπινγκ στις εισαγωγές ορισμένων τύπων πολυ(τερεφθαλικού εστέρα αιθυλενογλυκόλης) καταγωγής Ινδίας, Ταϊβάν και Ταϊλάνδης μετά από επανεξέταση ενόψει της λήξης ισχύος των μέτρων σύμφωνα με το άρθρο 11 παράγραφος 2 του κανονισμού (ΕΚ) αριθ. 1225/2009 και για την περάτωση της διαδικασίας επανεξέτασης ενόψει της λήξης ισχύος των μέτρων όσον αφορά τις εισαγωγές ορισμένων τύπων πολυ(τερεφθαλικού εστέρα αιθυλενογλυκόλης) καταγωγής Ινδονησίας και Μαλαισίας 1. ΠΛΑΙΣΙΟ ΤΗΣ ΠΡΟΤΑΣΗΣ Αιτιολόγηση και στόχοι της πρότασης Η παρούσα πρόταση αφορά την εφαρμογή του κανονισμού (EΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας («ο βασικός κανονισμός») και ειδικότερα το άρθρο 9 παράγραφος 2, το άρθρο 9 παράγραφος 4 και το άθρο11 παράγραφος 2 στην επανεξέταση ενόψει της λήξης της ισχύος του δασμού αντιντάμπινγκ που είχε επιβληθεί στις εισαγωγές ορισμένων τύπων πολυ(τερεφθαλικού εστέρα αιθυλενογλυκόλης) καταγωγής Ινδίας, Ινδονησίας, Μαλαισίας, Ταϊβάν και Ταϊλάνδης. Γενικό πλαίσιο Η παρούσα πρόταση εντάσσεται στο πλαίσιο της εφαρμογής του βασικού κανονισμού και είναι το αποτέλεσμα έρευνας η οποία διενεργήθηκε σύμφωνα με τις ουσιαστικές και διαδικαστικές απαιτήσεις του βασικού κανονισμού. Ισχύουσες διατάξεις στον τομέα της πρότασης Με τον κανονισμό (ΕΚ) αριθ. 2604/2000, το Συμβούλιο επέβαλε οριστικό δασμό αντιντάμπινγκ στις εισαγωγές τερεφθαλικού πολυαιθυλενίου (PET) καταγωγής Ινδίας, Ινδονησίας, Μαλαισίας, Ταϊβάν και Ταϊλάνδης. Ύστερα από επανεξέταση ενόψει της λήξης ισχύος των μέτρων, το Συμβούλιο, με τον κανονισμό (ΕΚ) αριθ. 192/2007, επέβαλε οριστικό δασμό αντιντάμπινγκ για περαιτέρω περίοδο πέντε ετών. Τα μέτρα αντιντάμπινγκ τροποποιήθηκαν στη συνέχεια με τον κανονισμό 1286/2008 του Συμβουλίου σύμφωνα με το άρθρο 19 του κανονισμού (EΚ) αριθ. 597/2009 του Συμβουλίου για την άμυνα κατά των εισαγωγών που αποτελούν αντικείμενο επιδοτήσεων εκ μέρους χωρών μη μελών της Ευρωπαϊκής Κοινότητας («ο βασικός κανονισμός κατά των επιδοτήσεων»). Μια μεταγενέστερη ενδιάμεση επανεξέταση σύμφωνα με το άρθρο 11 παράγραφος 3 του βασικού κανονισμού τροποποίησε τα ισχύοντα μέτρα μέσω του εκτελεστικού κανονισμού αριθ. 906/2011 του Συμβουλίου. Με την απόφαση 2000/745/EΚ, όπως τροποποιείται κατά καιρούς, η Επιτροπή δέχτηκε δεσμεύσεις με τις οποίες ορίζεται μια κατώτατη τιμή εισαγωγής προσφερόμενη από τρεις παραγωγούς εξαγωγείς στην Ινδία. Παράλληλα με τα μέτρα έναντι των οικείων χωρών, υπάρχουν δασμοί αντιντάμπινγκ κατά των εισαγωγών PET από την Κίνα (παρατάθηκαν τον Νοέμβριο 2010) και τα αντισταθμιστικά μέτρα ισχύουν από τον Σεπτέμβριο 2010 κατά των εισαγωγών PET καταγωγής Ιράν, Πακιστάν και Ηνωμένων Αραβικών Εμιράτων. Οι έρευνες κατά του ντάμπινγκ και κατά των επιδοτήσεων για το Ομάν και την Σαουδική Αραβία, έκλεισαν το 2011, μετά από απόσυρση της καταγγελίας. Συνοχή με άλλες πολιτικές και στόχους της Ένωσης Άνευ αντικειμένου. 2. ΑΠΟΤΕΛΕΣΜΑΤΑ ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΗ ΤΩΝ ΕΠΙΠΤΩΣΕΩΝ Διαβουλεύσεις με τα ενδιαφερόμενα μέρη Τα ενδιαφερόμενα μέρη τα οποία αφορά η διαδικασία είχαν τη δυνατότητα να υποστηρίξουν τα συμφέροντά τους κατά τη διάρκεια της έρευνας, σύμφωνα με τις διατάξεις του βασικού κανονισμού. Συγκέντρωση και χρήση εμπειρογνωμοσύνης Δεν υπήρξε ανάγκη προσφυγής σε εξωτερικούς εμπειρογνώμονες. Εκτίμηση επιπτώσεων Η παρούσα πρόταση είναι αποτέλεσμα της εφαρμογής του βασικού κανονισμού. Ο βασικός κανονισμός δεν προβλέπει γενική εκτίμηση επιπτώσων, αλλά περιέχει διεξοδικό κατάλογο των στοιχείων που πρέπει να εκτιμηθούν. 3. ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ Σύνοψη της προτεινόμενης δράσης Στις 24 Φεβρουαρίου 2012 η Επιτροπή, με ανακοίνωση που δημοσιεύθηκε στην Επίσημη Εφημερίδα της Ευρωπαϊκής Ένωσης, ανήγγειλε την έναρξη διαδικασίας επανεξέτασης λόγω της επικείμενης λήξης των ισχυόντων μέτρων αντιντάμπινγκ για τις εισαγωγές ορισμένων τύπων πολυ(τερεφθαλικού εστέρα αιθυλενογλυκόλης) καταγωγής Ινδίας, Ινδονησίας, Μαλαισίας, Ταϊβάν και Ταϊλάνδης. Η επανεξέταση ξεκίνησε μετά από αίτηση που υποβλήθηκε από την Επιτροπή Παραγωγών ορισμένων τύπων πολυ(τερεφθαλικού εστέρα αιθυλενογλυκόλης) στην Ευρώπη (CPME) για λογαριασμό παραγωγών της Ένωσης που αντιπροσωπεύουν περίπου το 95% της παραγωγής της Ένωσης ορισμένων τύπων πολυ(τερεφθαλικού εστέρα αιθυλενογλυκόλης). Όσον αφορά την Ινδία, την Ταϊβάν και την Ταϊλάνδη η έρευνα επανεξέτασης διαπίστωσε συνεχές ντάμπινγκ του υπό εξέταση προϊόντος που θα μπορούσε να καταλήξει στην επανάληψη της ζημίας για τον κλάδο της Ένωσης σε περίπτωση άρσης των μέτρων αντιντάμπινγκ. Διαπιστώθηκε επίσης ότι η συνέχιση των μέτρων δεν θα ήταν αντίθετη προς το συμφέρον της Ένωσης. Σχετικά με την Ινδονησία και τη Μαλαισία, διαπιστώθηκε ότι δεν ήταν πιθανό οι εισαγωγές στην Ένωση από τις εν λόγω χώρες να επαναληφθούν σε τιμές ντάμπινγκ σε επιζήμιες ποσότητες για την αγορά της Ένωσης σε βραχυπρόθεσμη έως μεσοπρόθεσμη βάση, εάν επιτρεπόταν η άρση των μέτρων. Επομένως προτείνεται στο Συμβούλιο να εγκρίνει τη συνημμένη πρόταση κανονισμού για την παράταση των υφιστάμενων μέτρων όσον αφορά την Ινδία, την Ταϊβάν και την Ταϊλάνδη και τον τερματισμό των μέτρων όσον αφορά την Ινδονησία και τη Μαλαισία. Νομική βάση Η παρούσα πρόταση αφορά την εφαρμογή του κανονισμού (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας. Αρχή της επικουρικότητας Η πρόταση εμπίπτει στην αποκλειστική αρμοδιότητα της Ευρωπαϊκής Ένωσης. Ως εκ τούτου, δεν εφαρμόζεται η αρχή της επικουρικότητας. Αρχή της αναλογικότητας Η πρόταση είναι σύμφωνη με την αρχή της αναλογικότητας για τους ακόλουθους λόγους: Το είδος της ενέργειας περιγράφεται στον προαναφερόμενο βασικό κανονισμό και δεν αφήνει περιθώρια για λήψη αποφάσεων σε εθνικό επίπεδο. Είναι άνευ αντικειμένου η αναφορά του τρόπου με τον οποίο ελαχιστοποιείται και είναι ανάλογος προς τον στόχο της πρότασης ο οικονομικός και διοικητικός φόρτος που βαρύνει την Ένωση, τις κυβερνήσεις των κρατών μελών, τις περιφερειακές και τις τοπικές αρχές, τους οικονομικούς παράγοντες και τους πολίτες. Επιλογή νομικών μέσων Προτεινόμενη πράξη: κανονισμός. Η επιλογή διαφορετικού μέσου δεν ενδείκνυται για τον ακόλουθο λόγο: Ο βασικός κανονισμός δεν προβλέπει εναλλακτικές επιλογές. 4. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ Η πρόταση δεν έχει επιπτώσεις στον προϋπολογισμό της Ένωσης. Πρόταση ΕΚΤΕΛΕΣΤΙΚΟΣ ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για την επιβολή οριστικού δασμού αντιντάμπινγκ στις εισαγωγές ορισμένων τύπων πολυ(τερεφθαλικού εστέρα αιθυλενογλυκόλης) καταγωγής Ινδίας, Ταϊβάν και Ταϊλάνδης μετά από επανεξέταση ενόψει της λήξης ισχύος των μέτρων σύμφωνα με το άρθρο 11 παράγραφος 2 του κανονισμού (ΕΚ) αριθ. 1225/2009 και για την περάτωση της διαδικασίας επανεξέτασης ενόψει της λήξης ισχύος των μέτρων όσον αφορά τις εισαγωγές ορισμένων τύπων πολυ(τερεφθαλικού εστέρα αιθυλενογλυκόλης) καταγωγής Ινδονησίας και Μαλαισίας ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας[1] («ο βασικός κανονισμός»), και ιδίως το άρθρο 9 παράγραφος 2, το άρθρο 9 παράγραφος 4 και το άρθρο 11 παράγραφος 2, Έχοντας υπόψη την πρόταση που υπέβαλε η Ευρωπαϊκή Επιτροπή («Επιτροπή»), κατόπιν διαβούλευσης με τη συμβουλευτική επιτροπή, Εκτιμώντας τα ακόλουθα: A. ΔΙΑΔΙΚΑΣΙΑ 1. Προηγούμενες έρευνες και ισχύοντα μέτρα (1) Με τον κανονισμό (EΚ) αριθ. 2604/2000[2] («η αρχική έρευνα»), το Συμβούλιο επέβαλε οριστικό δασμό αντιντάμπινγκ σε εισαγωγές ορισμένων τύπων τερεφθαλικού πολυαιθυλενίου («ΡΕΤ») καταγωγής, μεταξύ άλλων, Ινδίας, Ινδονησίας, Μαλαισίας, Ταϊβάν και Ταϊλάνδης («οι ενδιαφερόμενες χώρες»). Ο κανονισμός (ΕΚ) αριθ. 2604/2000 τροποποιήθηκε στην συνέχεια με τον κανονισμό (EΚ) αριθ. 496/2002 του Συμβουλίου[3], τον κανονισμό (EΚ) αριθ. 823/2004 του Συμβουλίου[4], τον κανονισμό (EΚ) αριθ. 83/2005 του Συμβουλίου[5], και τον κανονισμό (EΚ) αριθ. 1646/2005 του Συμβουλίου[6]. (2) Κατόπιν μιας επανεξέτασης ενόψει λήξης της ισχύος των μέτρων και μιας μερικής ενδιάμεσης επανεξέτασης, το Συμβούλιο με τον κανονισμό (ΕΚ) αριθ. 192/2007[7] («τα ισχύοντα μέτρα»), επέβαλε οριστικό δασμό αντιντάμπινγκ στις εισαγωγές ορισμένων τύπων πολυ(τερεφθαλικού εστέρα αιθυλενογλυκόλης) καταγωγής, μεταξύ άλλων, Ινδίας, Ινδονησίας, Μαλαισίας, Ταϊβάν και Ταϊλάνδης για μια περαιτέρω περίοδο πέντε ετών. Ο κανονισμός (ΕΚ) αριθ. 192/2007 τροποποιήθηκε στην συνέχεια με τον κανονισμό (ΕΚ) αριθ. 1286/2008 του Συμβουλίου[8], τον εκτελεστικό κανονισμό (ΕΕ) αριθ. 906/2011 του Συμβουλίου[9] και τον εκτελεστικό κανονισμό (ΕΕ) αριθ.295/2013 του Συμβουλίου[10]. (3) Με την απόφαση 2000/745/EΚ[11] και τις επακόλουθες τροποποιήσεις, η Επιτροπή αποδέχθηκε δεσμεύσεις για τον ορισμό κατώτατης τιμής εισαγωγής που προσφέρθηκαν από παραγωγούς-εξαγωγείς στην Ινδία και την Ινδονησία. 2. Ισχύοντα αντισταθμιστικά μέτρα (4) Με τον κανονισμό (ΕΚ) αριθ. 2603/2000[12], το Συμβούλιο επέβαλε οριστικό αντισταθμιστικό δασμό στις εισαγωγές PET καταγωγής, Ινδίας, Μαλαισίας, και Ταϊλάνδης. Ύστερα από επανεξέταση ενόψει λήξης της ισχύος των μέτρων, το Συμβούλιο, με τον κανονισμό (ΕΚ) αριθ. 193/2007[13] επέβαλε οριστικό αντισταθμιστικό δασμό στις εισαγωγές καταγωγής Ινδίας για περαιτέρω περίοδο πέντε ετών («τα ισχύοντα αντισταθμιστικά μέτρα 3. Αίτηση επανεξέτασης ενόψει της λήξης της ισχύος των μέτρων (5) Σε συνέχεια της δημοσίευσης ανακοίνωσης για την επικείμενη λήξη[14] των ισχυόντων οριστικών μέτρων αντιντάμπινγκ, η Επιτροπή, στις 25 Νοεμβρίου 2011, έλαβε αίτηση για την έναρξη επανεξέτασης ενόψει της λήξης της ισχύος των εν λόγω μέτρων, σύμφωνα με το άρθρο 11 παράγραφος 2 του βασικού κανονισμού. Η αίτηση υποβλήθηκε από την Επιτροπή Παραγωγών πολυ(τερεφθαλικού εστέρα αιθυλενογλυκόλης) στην Ευρώπη («ο αιτών») για λογαριασμό παραγωγών που αντιπροσωπεύουν περίπου το 95% της παραγωγής της Ένωσης ορισμένων τύπων πολυ(τερεφθαλικού εστέρα αιθυλενογλυκόλης). (6) Η αίτηση βασίστηκε στο γεγονός ότι η λήξη των μέτρων θα κατέληγε ενδεχομένως στη συνέχιση ή την επανάληψη του ντάμπινγκ και της ζημίας για τον κλάδο παραγωγής της Ένωσης 4. Έναρξη επανεξέτασης ενόψει της λήξης της ισχύος των μέτρων (7) Η Επιτροπή, αφού διαπίστωσε, έπειτα από διαβούλευση με τη συμβουλευτική επιτροπή, ότι υφίστανται επαρκή στοιχεία για την έναρξη επανεξέτασης ενόψει της λήξης της ισχύος των μέτρων, ανήγγειλε, στις 24 Φεβρουαρίου 2012, με ανακοίνωση που δημοσιεύθηκε στην Επίσημη Εφημερίδα της Ευρωπαϊκής Ένωσης[15] («η ανακοίνωση για την έναρξη διαδικασίας»), την έναρξη επανεξέτασης ενόψει της λήξης της ισχύος των μέτρων, σύμφωνα με το άρθρο 11 παράγραφος 2 του βασικού κανονισμού 5. Παράλληλη έρευνα (8) Στις 24 Φεβρουαρίου 2012, η Επιτροπή ανήγγειλε επίσης, με ανακοίνωση που δημοσιεύτηκε στην Επίσημη Εφημερίδα της Ευρωπαϊκής Ένωσης[16], την επανεξέταση ενόψει λήξης της ισχύος μέτρων, σύμφωνα με το άρθρο 18 του κανονισμού (ΕΚ) αριθ. 597/2009 του Συμβουλίου, της 11ης Ιουνίου 2009[17] («ο βασικός κανονισμός κατά των επιδοτήσεων») αναφορικά με τα αντισταθμιστικά μέτρα που ισχύουν για εισαγωγές ορισμένων τύπων PET καταγωγής Ινδίας 6. Έρευνα 6.1. Περίοδος έρευνας επανεξέτασης και εξεταζόμενη περίοδος (9) Η έρευνα με αντικείμενο την πιθανότητα συνέχισης ή επανάληψης του ντάμπινγκ κάλυψε την περίοδο από την 1η Ιανουαρίου 2011 έως την 31η Δεκεμβρίου 2011 («περίοδος έρευνας επανεξέτασης» ή «ΠΕΕ»). Η εξέταση των τάσεων σχετικά με την εκτίμηση της πιθανότητας να συνεχιστεί ή να επαναληφθεί η ζημία κάλυψε την περίοδο από την 1η Ιανουαρίου 2008 μέχρι το τέλος της ΠΕΕ («εξεταζόμενη περίοδος 6.2. Μέρη τα οποία αφορά η έρευνα (10) Η Επιτροπή ενημέρωσε επίσημα τον αιτούντα και άλλους γνωστούς παραγωγούς της Ένωσης, τους παραγωγούς-εξαγωγείς στις ενδιαφερόμενες χώρες, τους μη συνδεδεμένους εισαγωγείς, τους χρήστες που είναι γνωστό ότι ενδιαφέρονται και τους εκπροσώπους των ενδιαφερομένων χωρών σχετικά με την έναρξη της επανεξέτασης ενόψει λήξης της ισχύος των μέτρων (11) Τα ενδιαφερόμενα μέρη είχαν τη δυνατότητα να εκθέσουν γραπτώς τις απόψεις τους και να ζητήσουν ακρόαση εντός της προθεσμίας που προβλεπόταν στην ανακοίνωση για την έναρξη διαδικασίας. Σε όλα τα ενδιαφερόμενα μέρη τα οποία υπέβαλαν σχετική αίτηση και απέδειξαν ότι είχαν ιδιαίτερους λόγους να τύχουν ακρόασης, δόθηκε η δυνατότητα ακρόασης (12) Λόγω του εμφανώς μεγάλου αριθμού παραγωγών-εξαγωγέων στην Ινδία, την Ινδονησία, τη Μαλαισία, την Ταϊβάν και την Ταϊλάνδη, καθώς επίσης και μη συνδεδεμένων εισαγωγέων, κρίθηκε ενδεδειγμένο να εξεταστεί κατά πόσο θα έπρεπε να χρησιμοποιηθεί δειγματοληψία σύμφωνα με το άρθρο 17 του βασικού κανονισμού. Για να μπορέσει η Επιτροπή να αποφασίσει αν ήταν αναγκαία η διενέργεια δειγματοληψίας και, εάν πράγματι ήταν, να επιλέξει δείγμα, κλήθηκαν όλα τα προαναφερόμενα μέρη να παρουσιαστούν εντός 15 ημερών από την έναρξη της επανεξέτασης και να παράσχουν στην Επιτροπή τις πληροφορίες που όριζε η ανακοίνωση για την έναρξη της διαδικασίας. (13) Όσον αφορά την επιλογή των δειγμάτων παραγωγών-εξαγωγέων, πραγματοποιήθηκαν επαφές με επτά γνωστούς παραγωγούς-εξαγωγείς στην Ινδία. Επτά παραγωγοί-εξαγωγείς ανταποκρίθηκαν και έδειξαν προθυμία να συμπεριληφθούν στο δείγμα. Με βάση τον όγκο των εξαγωγών τους προς την Ένωση επελέγη ένα δείγμα τριών Ινδών παραγωγών-εξαγωγέων (14) Στην Ινδονησία πραγματοποιήθηκαν επαφές με πέντε γνωστούς παραγωγούς-εξαγωγείς. Εντούτοις, κανένας παραγωγός-εξαγωγέας στην Ινδονησία δεν εξέφρασε προθυμία να συνεργαστεί με την έρευνα. Επομένως, όλοι οι γνωστοί παραγωγοί-εξαγωγείς και οι αρχές της Ινδονησίας ενημερώθηκαν ότι τα πορίσματα που αφορούν την Ινδονησία θα συναχθούν με βάση τα διαθέσιμα στοιχεία σύμφωνα με το άρθρο 18 του βασικού κανονισμού. (15) Στη Μαλαισία πραγματοποιήθηκαν επαφές με δύο γνωστούς παραγωγούς-εξαγωγείς. Μόνο ένας παραγωγός-εξαγωγέας απάντησε και επέδειξε προθυμία να συμπεριληφθεί στο δείγμα. Επομένως, αποφασίστηκε ότι δεν ήταν απαραίτητη η διενέργεια δειγματοληψίας όσον αφορά τους παραγωγούς-εξαγωγείς της Μαλαισίας. Όλοι οι υπόλοιποι γνωστοί παραγωγοί-εξαγωγείς και οι αρχές της Μαλαισίας ενημερώθηκαν ότι τα πορίσματα σε σχέση με τους μη συνεργασθέντες παραγωγούς-εξαγωγείς θα συναχθούν με βάση τα διαθέσιμα στοιχεία σύμφωνα με το άρθρο 18 του βασικού κανονισμού. (16) Στην Ταϊβάν πραγματοποιήθηκαν επαφές με έξι γνωστούς παραγωγούς- εξαγωγείς και μία ένωση παραγωγών-εξαγωγέων. Κανένας παραγωγός-εξαγωγέας από την Ταϊβάν δεν εκδήλωσε προθυμία να συμπεριληφθεί στο δείγμα. Όλοι οι γνωστοί παραγωγοί, συμπεριλαμβανομένης και της αντιπροσωπευτικής τους ένωσης καθώς και οι αρχές της Ταϊβάν ενημερώθηκαν ότι τα συμπεράσματα σε σχέση με την Ταϊβάν θα εξαχθούν βάσει των διαθέσιμων στοιχείων σύμφωνα με το άρθρο 18 του βασικού κανονισμού (17) Στην Ταϊλάνδη πραγματοποιήθηκαν επαφές με εννέα γνωστούς παραγωγούς-εξαγωγείς. Μόνο ένας παραγωγός-εξαγωγέας απάντησε και επέδειξε προθυμία να συμπεριληφθεί στο δείγμα. Επομένως, αποφασίστηκε ότι η δειγματοληψία δεν ήταν απαραίτητη όσον αφορά τους παραγωγούς-εξαγωγείς της Ταϊλάνδης. Όλοι οι υπόλοιποι γνωστοί παραγωγοί εξαγωγείς και οι αρχές της Ταϊλάνδης ενημερώθηκαν ότι τα πορίσματα σχετικά με τους μη συνεργασθέντες παραγωγούς-εξαγωγείς θα εξαχθούν βάσει των διαθέσιμων στοιχείων σύμφωνα με το άρθρο 18 του βασικού κανονισμού (18) Στην ανακοίνωση για την έναρξη της διαδικασίας, η Επιτροπή ανακοίνωσε ότι είχε επιλέξει προσωρινά ένα δείγμα παραγωγών της Ένωσης. Tο εν λόγω δείγμα αποτελείτο από τέσσερις εταιρείες, σε σύνολο δεκατριών παραγωγών στην Ένωση που ήταν γνωστοί πριν από την έναρξη της έρευνας, επιλεγέντες στη βάση του μεγαλύτερου αντιπροσωπευτικού όγκου παραγωγής και πωλήσεων που θα μπορούσε λογικά να διερευνηθεί εντός του διαθέσιμου χρονικού πλαισίου. Το δείγμα αντιπροσώπευε πάνω από το 50% της συνολικής εκτιμώμενης παραγωγής της Ένωσης και των πωλήσεων κατά τη διάρκεια της ΠΕΕ. Τα ενδιαφερόμενα μέρη κλήθηκαν να συμβουλευθούν τον φάκελο και να σχολιάσουν την καταλληλότητα της επιλογής αυτής εντός 15 ημερών από την ημερομηνία δημοσίευσης της ανακοίνωσης για την έναρξη διαδικασίας. Σε όλα τα ενδιαφερόμενα μέρη τα οποία υπέβαλαν σχετική αίτηση και απέδειξαν ότι είχαν ιδιαίτερους λόγους να τύχουν ακρόασης, δόθηκε η δυνατότητα ακρόασης. (19) Ορισμένα από τα ενδιαφερόμενα μέρη προέβαλαν αντιρρήσεις σχετικά με την δειγματοληψία παραγωγών της Ένωσης. Ισχυρίστηκαν ότι: (i) η Επιτροπή δεν θα έπρεπε να προχωρήσει σε δειγματοληψία, ιδιαίτερα λόγω του ότι δεν είχε χρησιμοποιηθεί δειγματοληψία στην προηγούμενη έρευνα ·(ii) η μέθοδος που χρησιμοποιήθηκε για την επιλογή του δείγματος αμφισβητήθηκε λόγω του ότι «συγχέει τρία διαφορετικά στάδια», δηλαδή την υποστήριξη για την έναρξη της επανεξέτασης ενόψει λήξης της ισχύος των μέτρων, τον ορισμό του κλάδου παραγωγής της Ένωσης και την δειγματοληψία ·(iii) το προσωρινό δείγμα διαμορφώθηκε στη βάση ανακριβών και ατελών πληροφοριών ·(iv) το επιλεγμένο προσωρινό δείγμα δεν ήταν αντιπροσωπευτικό λόγω του ότι περιελάμβανε οντότητες μάλλον παρά ομίλους· προβλήθηκε επίσης ο ισχυρισμός ότι η συμπερίληψη μιας εταιρείας που διήλθε από πρόσφατη μείωση παγίων περιουσιακών στοιχείων ή άλλη εταιρεία που είχε σχετικές πωλήσεις, μείωσε την αντιπροσωπευτικότητα του δείγματος. (20) Τα επιχειρήματα που προβλήθηκαν από τα μέρη απαντήθηκαν ως εξής: – Η απόφαση για χρήση δείγματος ελήφθη ανεξάρτητα για κάθε έρευνα, ανάλογα με τις συγκεκριμένες περιστάσεις κάθε περίπτωσης και το άρθρο 11 παράγραφος 9 του βασικού κανονισμού δεν διέπει την χρήση τέτοιου δείγματος για τον προσδιορισμό της ζημίας στο πλαίσιο μιας επανεξέτασης ενόψει λήξης ισχύος των μέτρων. Αντίθετα με τις προηγούμενες έρευνες, όπου η έρευνα όλων των εταιρειών που εμφανίστηκαν και συνεργάστηκαν ήταν εφικτή, η Επιτροπή έκρινε για την παρούσα επανεξέταση ότι, εξαιτίας του μεγάλου αριθμού τους, εντός του διαθέσιμου χρόνου δεν θα ήταν λογικά δυνατή η έρευνα όλων των παραγωγών της Ένωσης και ότι όλοι οι όροι που προβλέπονται στο άρθρο 17 ως εκ τούτου πληρούνταν. – Η Επιτροπή δεν έκανε καμία «σύγχυση» μεταξύ της στήριξης για την έναρξη της επανεξέτασης λόγω λήξης της ισχύος των μέτρων, του προσδιορισμού του κλάδου παραγωγής της Ένωσης και της επιλογής του προσωρινού δείγματος, καθώς τα εν λόγω στάδια παρέμειναν ανεξάρτητα αλλήλων και οι επιμέρους αποφάσεις ελήφθησαν ξεχωριστά. Δεν αποδείχτηκε σε ποιο βαθμό η χρήση των στοιχείων της παραγωγής και των πωλήσεων που παρασχέθηκαν από τους παραγωγούς της Ένωσης στο πλαίσιο της εξέτασης της στήριξης για την έναρξη της επανεξέτασης ενόψει της λήξης της ισχύος των μέτρων επηρέασε την αντιπροσωπευτικότητα του δείγματος. – Το δείγμα διαμορφώθηκε με βάση τις πληροφορίες που ήταν διαθέσιμες κατά τη στιγμή της επιλογής σύμφωνα με το άρθρο 17 του βασικού κανονισμού. Η αντιπροσωπευτικότητα του δείγματος επανεξετάστηκε έπειτα από τα σχόλια που υποβλήθηκαν από τα μέρη σχετικά με στοιχεία συγκεκριμένης εταιρίας. Κανένα από τα σχόλια που διατυπώθηκαν δεν κρίθηκε ότι είναι βάσιμο. – Όπως απαιτείται από το άρθρο 17 του βασικού κανονισμού, το δείγμα καταρτίστηκε με βάση το μέγιστο αντιπροσωπευτικό όγκο παραγωγής και πωλήσεων που θα ήταν λογικά δυνατό να ερευνηθεί εντός του διαθέσιμου χρόνου. Οι οντότητες που ανήκουν σε ευρύτερους ομίλους που διαπιστώθηκε ότι ενεργούν ανεξάρτητα από άλλες θυγατρικές επιχειρήσεις του ίδιου ομίλου θεωρήθηκαν αντιπροσωπευτικές του κλάδου της Ένωσης και επομένως δεν χρειαζόταν να γίνει έρευνα για το σύνολο του ομίλου σε παγιωμένη βάση. Συγχρόνως, έγινε δειγματοληψία των εταιρειών ως οικονομικών οντοτήτων, εξασφαλίζοντας ότι όλα τα σχετικά στοιχεία θα μπορούσαν να επαληθευτούν. Επιπλέον, οι μειώσεις αξίας παγίων στοιχείων και η ύπαρξη σχετικών πωλήσεων αποτέλεσαν μέρος των χαρακτηριστικών του τομέα κατά την εξεταζόμενη περίοδο και επομένως κανένα από τα εν λόγω στοιχεία δεν θεωρήθηκε ότι μειώνει την αντιπροσωπευτικότητα του δείγματος. (21) Μετά τη δημοσιοποίηση των βασικών στοιχείων και εκτιμήσεων («δημοσιοποίηση») τα μέρη επαναδιατύπωσαν τα προαναφερθέντα επιχειρήματα που είχαν ήδη εξετασθεί. (22) Οι τρεις Ινδοίπαραγωγοί-εξαγωγείς, ο μοναδικός Μαλαισιανός παραγωγός-εξαγωγέας και ο μόνος Ταϊλανδός παραγωγός-εξαγωγέας που εξέφρασαν προθυμία να συμπεριληφθούν στο δείγμα υπέβαλαν απαντήσεις στο ερωτηματολόγιο. Εντούτοις η απάντηση στο ερωτηματολόγιο ενός Ινδού παραγωγού που συμμετείχε στο δείγμα αποκάλυψε ότι είχε μόνο εξαγάγει ασήμαντους όγκους του υπό εξέταση προϊόντος κατά τη διάρκεια της ΠΕΕ και επομένως οι επισκέψεις ελέγχου είχαν ενδεχομένως ολοκληρωθεί στους δύο υπόλοιπους παραγωγούς εξαγωγείς, οι οποίοι μαζί αντιπροσώπευαν το 99% των συνολικών εισαγωγών από την Ινδία προς την Ένωση κατά τη διάρκεια της ΠΕΕ (23) Μετά τη δημοσιοποίηση, ένας Ινδός συνεργαζόμενος παραγωγός ζήτησε υπολογισμό του περιθωρίου του ντάμπινγκ. Σχετικά με το θέμα αυτό, επιβεβαιώθηκε ότι οι εξαγωγές της εν λόγω εταιρείας ήταν ασήμαντες και, ως εκ τούτου, δεν είχαν επιπτώσεις ως προς τον προσδιορισμό πιθανότητας συνέχισης ή επανάληψης του ντάμπινγκ κατά την παρούσα επανεξέταση ενόψει της λήξης ισχύος των μέτρων. Συνεπώς, το αίτημα αυτό απορρίφθηκε (24) Η δειγματοληψία για τους μη συνδεδεμένους εισαγωγείς προβλεπόταν στην ανακοίνωση για την έναρξη διαδικασίας. Κανένας από τους εικοσιτέσσερις μη συνδεδεμένους εισαγωγείς με τους οποίους έγινε επαφή δεν συνεργάστηκε στην παρούσα έρευνα (25) Κατά την έναρξη της διαδικασίας πραγματοποιήθηκαν επαφές και με τους πέντε γνωστούς προμηθευτές πρώτης ύλης και έλαβαν το σχετικό ερωτηματολόγιο. Δύο προμηθευτές απάντησαν στο ερωτηματολόγιο. (26) Όλοι οι γνωστοί χρήστες και ενώσεις χρηστών ενημερώθηκαν για την έναρξη της διαδικασίας. Δεκαεπτά χρήστες απάντησαν στο ερωτηματολόγιο. Αναγγέλθηκαν είκοσι ενώσεις χρηστών από 16 κράτη μέλη και υπέβαλαν παρατηρήσεις (27) Επαλήθευση των στοιχείων που ελήφθησαν (28) Η Επιτροπή αναζήτησε και επαλήθευσε όλα τα στοιχεία που έκρινε απαραίτητα για τον προσδιορισμό, αφενός, της πιθανής συνέχισης ή επανάληψης του ντάμπινγκ και της επακόλουθης ζημίας και, αφετέρου, του συμφέροντος της Ένωσης. Πραγματοποιήθηκαν επισκέψεις επαλήθευσης στις εγκαταστάσεις των ακόλουθων ενδιαφερόμενων μερών α) Ενωσιακοί παραγωγοί – Indorama Polymers Europe, UAB, Κάτω Χώρες – Equipolymers, Ιταλία, Γερμανία – Neo Group, UAB, Λιθουανία – Novapet SA, Ισπανία· β) Παραγωγοί-εξαγωγείς της Ινδίας: – Dhunseri Petrochem & Tea Ltd, Kolkata – Reliance Industries Ltd, Navi Mumbai γ) Παραγωγός στη Μαλαισία : – MPI Polyester Industries Sdn Bhd, Shah Alam, Selangor δ) Παραγωγός στην Ταϊλάνδη – Indorama Polymers Pcl, Bangkok ε) Χρήστες στην Ένωση – Coca-Cola Europe, Βέλγιο – Nestle Waters France, Γαλλία Β. ΥΠΟ ΕΞΕΤΑΣΗ ΠΡΟΪΟΝ ΚΑΙ ΟΜΟΕΙΔΕΣ ΠΡΟΪΟΝ 1. Υπό εξέταση προϊόν (29) Το προϊόν που αφορά η παρούσα επανεξέταση είναι το ίδιο με εκείνο στην τελευταία επανεξέταση ενόψει της λήξης της ισχύος των μέτρων που ολοκληρώθηκε το 2007 και αναφέρεται παραπάνω στην αιτιολογική σκέψη (2), δηλαδή ο πολυ(τερεφθαλικός εστέρας αιθυλενογλυκόλης) με συντελεστή ιξώδους 78 ml/g ή μεγαλύτερο, σύμφωνα με το πρότυπο ISO 1628-5, που τη στιγμή αυτή εμπίπτει στον κωδικό ΣΟ 3907 60 20 καταγωγής Ινδίας , Ινδονησίας, Μαλαισίας, Ταϊβάν και Ταϊλάνδης. 2. Ομοειδές προϊόν (30) Όπως στην αρχική έρευνα και στην έρευνα επανεξέτασης, διαπιστώθηκε, όσον αφορά το υπό εξέταση προϊόν και το PET το οποίο παρήχθη και πωλήθηκε στις εγχώριες αγορές των εξεταζόμενων χωρών καθώς και το PET το οποίο παρήχθη και πωλήθηκε στην Ένωση από τους παραγωγούς της Ένωσης έχουν τα ίδια βασικά φυσικά και χημικά χαρακτηριστικά και χρήσεις. Ως εκ τούτου, θεωρήθηκαν ομοειδή προϊόντα κατά την έννοια του άρθρου 1 παράγραφος 4 του βασικού κανονισμού Γ. ΠΙΘΑΝΟΤΗΤΑ ΣΥΝΕΧΙΣΗΣ Ή ΕΠΑΝΑΛΗΨΗΣ ΤΗΣ ΠΡΑΚΤΙΚΗΣ ΝΤΑΜΠΙΝΓΚ 3. Προκαταρκτικές παρατηρήσεις (31) Σύμφωνα με το άρθρο 11 παράγραφος 2 του βασικού κανονισμού, εξετάστηκε εάν η λήξη της ισχύος των υφιστάμενων μέτρων θα ήταν πιθανόν να οδηγήσει στη συνέχιση ή επανάληψη του ντάμπινγκ (32) Σε περίπτωση μη συνεργασίας, όπως στην περίπτωση της Ινδονησίας και της Ταϊβάν, έπρεπε να γίνει χρήση των διαθέσιμων πραγματικών στοιχείων, σύμφωνα με το άρθρο 18 του βασικού κανονισμού. Σε ό,τι αφορά τη Μαλαισία και την Ταϊλάνδη, διατέθηκαν πληροφορίες από τις συνεργαζόμενες εταιρείες ενώ χρησιμοποιήθηκαν επίσης και διαθέσιμα στοιχεία (33) Κατά τη διάρκεια της ΠΕΕ, ο συνολικός όγκος εισαγωγής του υπό εξέταση προϊόν καταγωγής από τις ενδιαφερόμενες χώρες σύμφωνα με την Eurostat ανήλθε σε 126.500 τόνους, που αντιπροσωπεύει μερίδιο 4,5% της αγοράς της Ένωσης. (34) Όσον αφορά την ανάπτυξη της παραγωγικής ικανότητας και της εγχώριας κατανάλωσης των ενδιαφερομένων χωρών, χρησιμοποιήθηκε μια ιδιωτική έκθεση συλλογής στοιχείων αγοράς που συμπεριλαμβάνονταν στην αίτηση καθώς επίσης και δημόσια διαθέσιμες πληροφορίες, όπως τα χαρακτηριστικά της εταιρείας που δημοσιεύονται στο διαδίκτυο και επαληθευμένες απαντήσεις που δόθηκαν στο ερωτηματολόγιο από τις συνεργασθείσες εταιρείες. 4. Ινδία 4.1. Προκαταρκτικές παρατηρήσεις (35) Όπως προαναφέρθηκε, επτά Ινδοί παραγωγοί-εξαγωγείς συνεργάστηκαν και τρεις από αυτούς επελέγησαν για το δείγμα. Καθώς μία από τις εταιρείες που επελέγησαν δειγματοληπτικά, διαπιστώθηκε ότι εξήγε το υπό εξέταση προϊόν μόνο σε ασήμαντες ποσότητες, κατά τη διάρκεια της ΠΕΕ, επισκέψεις ελέγχου, ολοκληρώθηκαν τελικά στους δύο λοιπούς παραγωγούς-εξαγωγείς, οι οποίοι μαζί αντιπροσώπευαν το 99% του συνόλου εισαγωγών από την Ινδία στην Ένωση κατά τη διάρκεια της ΠΕΕ (36) Κατά τη διάρκεια της ΠΕΕ οι ινδικές εισαγωγές έφθασαν συνολικά τους 97.000 τόνους αντιπροσωπεύοντας το 76% του συνόλου των εισαγωγών από τις χώρες που αφορά η παρούσα επανεξέταση και το 3,4% του μεριδίου αγοράς της Ένωσης. Οι δύο Ινδοί παραγωγοί-εξαγωγείς που συμπεριλαμβάνονται στο δείγμα υπόκεινταν σε ανάληψη δέσμευσης και διαπιστώθηκε ότι τηρούσαν την ελάχιστη τιμή εισαγωγής (ΜΙΡ) κατά τη διάρκεια της ΠΕΕ. Καθώς αυτοί αντιπροσωπεύουν σχεδόν το σύνολο των εξαγωγών από την Ινδία, το μερίδιό τους της αγοράς αντιστοιχούσε σχεδόν ακριβώς στο μερίδιο αγοράς ολόκληρης της Ινδίας. 4.2. Ντάμπινγκ στις εισαγωγές που πραγματοποιήθηκαν κατά τη διάρκεια της ΠΕΕ 4.2.1. Κανονική αξία (37) Σύμφωνα με το άρθρο 2 παράγραφος 2 του βασικού κανονισμού, διαπιστώθηκε πρώτα για κάθε Ινδό, συνεργασθέντα παραγωγό-εξαγωγέα του δείγματος, κατά πόσον το σύνολο των εγχώριων πωλήσεών του που αφορούσαν το ομοειδές προϊόν σε ανεξάρτητους πελάτες ήταν αντιπροσωπευτικές, δηλαδή κατά πόσον ο συνολικός όγκος των εν λόγω πωλήσεων ήταν ίσος με τουλάχιστον το 5 % του συνολικού όγκου των αντίστοιχων εξαγωγικών πωλήσεων στην Ένωση (38) Στη συνέχεια προσδιορίστηκαν οι τύποι του ομοειδούς προϊόντος που πωλούνται στην εγχώρια αγορά από τους παραγωγούς-εξαγωγείς που πραγματοποιούν συνολικά αντιπροσωπευτικές εγχώριες πωλήσεις, οι οποίοι ήταν πανομοιότυποι ή άμεσα συγκρίσιμοι με τους τύπους που πωλούνται για εξαγωγή στην Ένωση. (39) Εν συνεχεία, εξετάστηκε αν οι εγχώριες πωλήσεις κάθε συνεργασθέντος παραγωγού-εξαγωγέα ήταν αντιπροσωπευτικές για κάθε τύπο προϊόντος, δηλαδή αν οι πωλήσεις κάθε τύπου προϊόντος στην εγχώρια αγορά αντιστοιχούσαν τουλάχιστον στο 5 % του όγκου των πωλήσεων του ιδίου τύπου προϊόντος στην Ένωση. Για τους τύπους του προϊόντος που πωλήθηκαν σε αντιπροσωπευτικές ποσότητες εξετάστηκε, κατόπιν, αν οι πωλήσεις αυτές πραγματοποιήθηκαν στο πλαίσιο των συνήθων εμπορικών πράξεων («ΣΕΠ») σύμφωνα με το άρθρο 2 παράγραφος 4 του βασικού κανονισμού. Αυτό έγινε με τον προσδιορισμό της αναλογίας των επικερδών πωλήσεων σε ανεξάρτητους πελάτες στην εγχώρια αγορά κάθε εξαγόμενου τύπου του υπό εξέταση προϊόντος κατά την ΠΕΕ (40) Καθώς διαπιστώθηκε ότι οιεγχώριες πωλήσεις όλων των τύπων προϊόντος είχαν πραγματοποιηθεί σε επαρκείς ποσότητες και στο πλαίσιο ΣΕΠ (συνήθων εμπορικών πράξεων), η κανονική αξία βασίστηκε στην πραγματική εγχώρια τιμή, η οποία υπολογίστηκε ως σταθμισμένος μέσος όρος όλων των εγχώριων πωλήσεων αυτού του τύπου οι οποίες πραγματοποιήθηκαν κατά τη διάρκεια της ΠΕΕ 4.2.2. Τιμή εξαγωγής (41) Δεδομένου ότι όλες οι εξαγωγικές πωλήσεις του υπό εξέταση προϊόντος πραγματοποιήθηκαν σε ανεξάρτητους πελάτες στην Ένωση, η τιμή εξαγωγής καθορίστηκε σύμφωνα με το άρθρο 2 παράγραφος 8 του βασικού κανονισμού με βάση τις πράγματι πληρωθείσες ή πληρωτέες τιμές. 4.2.3. Σύγκριση (42) Η σύγκριση μεταξύτης σταθμισμένης μέσης κανονικής αξίας και της σταθμισμένης μέσης τιμής εξαγωγής πραγματοποιήθηκε σε τιμές «εκ του εργοστασίου» και στο ίδιο επίπεδο εμπορίου. (43) Για να εξασφαλιστεί δίκαιησύγκριση μεταξύ της κανονικής αξίας και της τιμής εξαγωγής, ελήφθησαν υπόψη, σύμφωνα με το άρθρο 2 παράγραφος 10 του βασικού κανονισμού, οι διαφορετικοί παράγοντες που επηρέασαν τις τιμές και τη συγκρισιμότητα των τιμών. Για τον σκοπό αυτό, ελήφθησαν δεόντως υπόψη, υπό μορφή προσαρμογών, οι διαφορές στα έξοδα μεταφοράς, ασφάλισης, διεκπεραίωσης, στα χρηματοπιστωτικά έξοδα, στα έξοδα συσκευασίας, καθώς και στις προμήθειες και τις εκπτώσεις τιμών, όπου αποδείχθηκε ότι επηρεάζουν τη συγκρισιμότητα των τιμών. (44) Ένα παραγωγός εξαγωγέας ζήτησε να γίνει προσαρμογή σύμφωνα με το άρθρο 2 παράγραφος 10 στοιχείο β) του βασικού κανονισμού, με την αιτιολογία ότι οι εισαγωγικοί δασμοί επιβάρυναν κατά τους ισχυρισμούς, το ομοειδές προϊόν όταν προοριζόταν για κατανάλωση στη χώρα εξαγωγής, αλλά επιστρέφονταν μέσω καθεστώτος επιστροφής δασμών («DDS») όταν το προϊόν επωλείτο προς εξαγωγή στην Ένωση. Η έρευνα έδειξε, εντούτοις, ότι δεν υπήρχε συσχετισμός μεταξύ του επιστρεφόμενου ποσού δασμών, που υπολογίζεται ως σταθερό ποσοστό επί της τιμής FOB των εξαγόμενων προϊόντων και των ισχυόντων δασμών που καταβλήθηκαν επί των εισαγόμενων πρώτων υλών που περιέχονται στο εξαχθέν προϊόν. Όντως, διαπιστώθηκε ότι ακόμη και εξαγωγείς, οι οποίοι προμηθεύονται όλες τις πρώτες ύλες τοπικά και επομένως δεν εισάγουν καμία πρώτη ύλη, δικαιούνται ακόμη να επωφεληθούν του καθεστώτος επιστροφής δασμών. Κατά συνέπεια, ο ισχυρισμός απορρίφθηκε. 4.2.4. Περιθώριο ντάμπινγκ (45) Όπως προβλέπεται στο άρθρο 2 παράγραφοι 11 και 12 του βασικού κανονισμού, η σταθμισμένη μέση κανονική αξία ανά τύπο συγκρίθηκε με τη σταθμισμένη μέση τιμή εξαγωγής του αντίστοιχου τύπου του υπό εξέταση προϊόντος. Η σύγκριση αυτή έδειξε την ύπαρξη ντάμπινγκ που ανερχόταν σε 4,8% και 6,6% αντίστοιχα για τους δύο παραγωγούς-εξαγωγείς του δείγματος που εξήγαν προς την ΕΕ κατά τη διάρκεια της ΠΕΕ, παρά το γεγονός ότι αμφότερες οι εταιρείες του δείγματος υπόκεινταν σε δεσμεύσεις τιμών. (46) Κατόπιν της δημοσιοποίησης ένας παραγωγός εξαγωγέας ισχυρίστηκε ότι ο υπολογισμός του περιθωρίου ντάμπινγκ, με βάση τις εγχώριες πωλήσεις τεσσάρων μηνών, αντί για το σύνολο των μηνών της ΠΕΕ, δεν ήταν δικαιολογημένος και προέβαλε το επιχείρημα ότι με τον τρόπο αυτό διογκώθηκε τεχνητά το περιθώριο ντάμπινγκ που τον αφορούσε. Πρέπει να σημειωθεί ότι, στο πλαίσιο της επανεξέτασης λόγω της λήξης της ισχύος των μέτρων, τα μέτρα είτε διατηρούνται είτε καταργούνται, αλλά δεν είναι δυνατόν να τροποποιηθούν. Επιπλέον, συγκρίθηκαν οι εν λόγω τέσσερις μήνες, δηλαδή ένας μήνας ανά τρίμηνο και η κανονική αξία και οι τιμές εξαγωγής των ιδίων μηνών. Συνεπώς, υπήρξε εγγύηση δίκαιης σύγκρισης. Ως εκ τούτου, ο ισχυρισμός απορρίφθηκε 4.3. Εξέλιξη των εισαγωγών σε περίπτωση κατάργησης των μέτρων (47) Πέραν του προσδιορισμού της ύπαρξης ντάμπινγκ κατά την διάρκεια της ΠΕΕ, εξετάστηκε επίσης και το ενδεχόμενο συνέχισης της πρακτικής ντάμπινγκ σε περίπτωση κατάργησης των μέτρων (48) Προς τον σκοπό αυτό, αναλύθηκαν τα ακόλουθα στοιχεία: Ο όγκος και οι τιμές των εξαγωγών με ντάμπινγκ από την Ινδία, η ελκυστικότητα της αγοράς της Ένωσης και άλλων τρίτων αγορών, η παραγωγική ικανότητα και η πλεονάζουσα παραγωγική ικανότητα που διατίθεται για τις εξαγωγές των Ινδών παραγωγών (49) Η παρακάτω ανάλυση βασίστηκε κυρίως σε επαληθευμένες απαντήσεις ερωτηματολογίου και στη μελέτη πληροφοριών αγοράς που διασταυρώθηκαν με δημόσια διαθέσιμες πληροφορίες 4.3.1. Όγκος και τιμές εισαγωγών που αποτελούσαν αντικείμενο πρακτικής ντάμπινγκ από την Ινδία (50) Οι εισαγωγές από την Ινδία προς την Ένωση διπλασιάστηκαν κατά την εξεταζόμενη περίοδο και έφθασαν περίπου τους 97.000 τόνους κατά τη διάρκεια της ΠΕΕ αντιπροσωπεύοντας το 3,5% της συνολικής κατανάλωσης της ΕΕ κατά τη διάρκεια της ΠΕΕ (51) Καθόλη τη διάρκεια της εξεταζόμενης περιόδου, οι τιμές εισαγωγής κυμαίνονταν και ακολουθούσαν τις ίδιες τάσεις με τις τιμές πώλησης του κλάδου παραγωγής της Ένωσης στην αγορά της Ένωσης. Γενικά, οι τιμές εισαγωγής αυξήθηκαν από το 2008 μέχρι την ΠΕΕ κατά 29%. Δεν διαπιστώθηκε πώληση σε χαμηλότερες τιμές κατά τη διάρκεια της ΠΕΕ. 4.3.2. Ελκυστικότητα της αγοράς της Ένωσης και άλλων τρίτων αγώνων (52) Κατά τη διάρκεια της ΠΕΕ, οι ινδικές τιμές εξαγωγής σε τρίτες χώρες ήταν γενικά χαμηλότερες από τις τιμές στην εγχώρια αγορά. Η εν λόγω διαφορά τιμής έφθασε το 7,5% του επιπέδου τιμής εξαγωγής. (53) Οι ινδικές τιμές εξαγωγής προς τρίτες χώρες ήταν γενικά χαμηλότερες των τιμών των ινδικών εξαγωγών προς την Ένωση, πράγμα που στηρίζει το συμπέρασμα ότι η αγορά της Ένωσης είναι ελκυστική καθώς αυτή δύναται να παραγάγει υψηλότερα κέρδη. Εντούτοις, εξαιτίας αυτής της διαφοράς στην πολιτική τιμολόγησης, δεν δύναται να αποκλειστεί η περίπτωση κατά την οποία οι τιμές προς την Ένωση ενδέχεται να μειωθούν ακόμη περισσότερο εφόσον ανακληθούν τα μέτρα. (54) Κατόπιν της δημοσιοποίησης, ένας παραγωγός-εξαγωγέας ισχυρίστηκε ότι η αξιολόγηση της ελκυστικότητας της αγοράς της Ένωσης επηρεάστηκε από την ύπαρξη δέσμευσης, σύμφωνα με την οποία θα μπορούσε να εξαγάγει μόνο όταν οι τιμές ήταν υψηλές. Ωστόσο, η σύγκριση της ελάχιστης τιμής εισαγωγής (ΕΤΕ) που επιβάλλεται από τη δέσμευση με την τιμή εκ του εργοστασίου των εξαγωγών προς την Ένωση κατά τη διάρκεια των οκτώ μηνών κατά τους οποίους διαπιστώθηκε ότι ο παραγωγός πραγματοποιούσε εξαγωγές προς την Ένωση, αποκαλύπτει ότι η τιμή εξαγωγής προς την Ένωση ήταν κατά μέσο όρο σημαντικά υψηλότερη της ΕΤΕ, πράγμα που δείχνει ότι η πολιτική τιμών μόνο οριακά επηρεάστηκε από τη δέσμευση, αν όντως επηρεάστηκε. Προκύπτει ότι η ύπαρξη μιας δέσμευσης από μόνη της δεν άλλαξε το συμπέρασμα που συνήχθη αναφορικά με την ελκυστικότητα της αγοράς της Ένωσης. Επομένως, το επιχείρημα αυτό απορρίφθηκε (55) Παραγωγική ικανότητα και πλεονάζουσα παραγωγική ικανότητα που διατίθεται για τις εξαγωγές των Ινδών παραγωγών (56) Κατά τη διάρκεια της ΠΕΕ, η Ινδία διέθετε παραγωγική ικανότητα 700.000- 900.000 τόνων και η διαθέσιμη για εξαγωγές πλεονάζουσα παραγωγική ικανότητά της ήταν 200.000-300.000 τόνοι (57) Σύμφωνα με τις πληροφορίες που συγκεντρώθηκαν κατά τη διάρκεια της έρευνας, η ινδική παραγωγική ικανότητα προβλέπεται να αυξηθεί περαιτέρω και να φθάσει περίπου τους 1.600.000 – 1.800.000 τόνους μέχρι το 2014. Η εν λόγω αύξηση αναμένεται να είναι πολύ πιο απότομη από την αύξηση στην εγχώρια κατανάλωση. Ως αποτέλεσμα τούτου, το πλεόνασμα της παραγωγικής ικανότητας ως προς την εγχώρια ζήτηση εκτιμάται ότι θα φθάσει περίπου τους 600.000-700.000 τόνους το 2014, πράγμα που θα αντιπροσωπεύει περί το 21-25% της συνολικής κατανάλωσης της Ένωσης κατά τη διάρκεια της ΠΕΕ. Σημειώνεται επίσης ότι ισχύουν αμυντικά εμπορικά μέτρα κατά της Ινδίας, στην Τουρκία και την Νότια Αφρική, περιορίζοντας έτσι δυνητικά τις αγορές που θα μπορούσαν να είναι διαθέσιμες για ινδικές εξαγωγές. (58) Υπάρχει πιθανότητα αύξησης των εξαγωγών προς την Ένωση εάν ανακληθούν τα μέτρα, ιδιαίτερα λόγω των υψηλότερων επιπέδων τιμών στην αγορά της Ένωσης και του μεγέθους της αγοράς με υψηλή κατανάλωση. Από την άλλη πλευρά, δεν μπορεί να αποκλειστεί η περίπτωση κατά την οποία οι παραγωγοί-εξαγωγείς θα μείωναν τις εξαγωγικές τους τιμές προς την Ένωση ακόμη περισσότερο και το ντάμπινγκ που παρατηρήθηκε κατά τη διάρκεια της ΠΕΕ ως εκ τούτου να επιδεινωθεί (59) Ένας παραγωγός-εξαγωγέας ισχυρίστηκε ότι η διαθέσιμη παραγωγική ικανότητα για τις εξαγωγές στην Ινδία θα μειωθεί μετά το 2014 και επομένως η σημερινή κατάσταση θα είναι μόνο προσωρινή. Σημειώνεται ότι διαπιστώθηκε πως η υποτιθέμενη μείωση της ικανότητας παραγωγής που είναι διαθέσιμη για τις εξαγωγές μετά το 2014 ήταν σύμφωνη με τις προβολές της έκθεσης συλλογής στοιχείων αγοράς. Συνεπώς, εξήχθη το συμπέρασμα ότι ο ισχυρισμός αυτός δεν ήταν τέτοιας φύσης ώστε να μεταβάλει την ανάλυση αναφορικά με την εξέλιξη της διαθέσιμης για εξαγωγές παραγωγικής ικανότητας. Μετά τη δημοσιοποίηση, ένας παραγωγός-εξαγωγέας ισχυρίστηκε ότι ήταν αναπόφευκτη μια σημαντική προσωρινή πλεονάζουσα παραγωγική ικανότητα διαθέσιμη για τις εξαγωγές λόγω του γεγονότος ότι γενικά η παραγωγική ικανότητα δύναται να αυξηθεί μόνο κατά μεγάλα ποσοστά εξαιτίας του ελάχιστου μέγεθος των σύγχρονων εγκαταστάσεων παραγωγής ΡΕΤ. Ως απάντηση σε αυτό, θα πρέπει να σημειωθεί ότι μεταξύ της ΠΕΕ και του επόμενου έτους, πραγματοποιήθηκαν επεκτάσεις της παραγωγικής ικανότητας της τάξης τουλάχιστον των 150.000 έως 200.000 τόνων. Προκύπτει από τα ανωτέρω ότι το προβληθέν επιχείρημα από μόνο του δεν δύναται να δικαιολογήσει την πλεονάζουσα παραγωγική ικανότητα που θα είναι διαθέσιμη για τις εξαγωγές που αναφέρονται στην αιτιολογική σκέψη 55 ανωτέρω. Σε κάθε περίπτωση, στο πλαίσιο αυτό η αιτία της πλεονάζουσας ικανότητας παραγωγής που είναι διαθέσιμη για τις εξαγωγές, δεν έχει σχέση. Ως εκ τούτου, ο ισχυρισμός απορρίφθηκε (60) Ορισμένες πλευρές ισχυρίστηκαν ότι η πλεονάζουσα παραγωγική ικανότητα που είναι διαθέσιμη για εξαγωγές η οποία αναπτύσσεται στην Ινδία θα μπορούσε να απορροφηθεί επίσης από άλλες τρίτες χώρες και ότι, επομένως, η διαθέσιμη για εξαγωγές πλεονάζουσα παραγωγική ικανότητα, όπως υπολογίστηκε από την Επιτροπή δεν εκτιμήθηκε σωστά. Κατ' ουδένα τρόπο δεν συνήχθη ότι το σύνολο οιασδήποτε πλεονάζουσας παραγωγικής ικανότητας που διατίθεται για εξαγωγές θα κατευθυνόταν προς την Ένωση. Επομένως ο ισχυρισμός απορρίφθηκε (61) Ένας παραγωγός-εξαγωγέας δήλωσε ότι η Τουρκία και η Νότια Αφρική αποτελούσαν μάλλον μη σημαντικές εξαγωγικές αγορές και αντιτάχθηκε στην ύπαρξη μέτρων εμπορικής άμυνας έναντι της Ινδίας στις εν λόγω δύο χώρες που ερμηνεύεται από την Επιτροπή ως ένδειξη ότι η Ινδία θα ασκούσε πρακτική ντάμπινγκ για το υπό εξέταση προϊόν στην αγορά της Ένωσης. Η εκτίμηση της Επιτροπής είναι ότι τα μέτρα εμπορικής άμυνας που ισχύουν στην Τουρκία και στη Νότια Αφρική έναντι των εισαγωγών από την Ινδία περιορίζουν δυνητικά τις αγορές που θα μπορούσαν να είναι διαθέσιμες για ινδικές εξαγωγές. Επιπλέον, σε περίπτωση που ο ισχυρισμός ότι η Τουρκία και η Νότια Αφρική αποτελούν μη σημαντικές εξαγωγικές αγορές, αληθεύει, η αυξανόμενη πλεονάζουσα παραγωγική ικανότητα στην Ινδία συνεπάγεται πιθανότητα αυξημένων εξαγωγών προς την Ένωση ακόμη και σε περίπτωση απουσίας μέτρων εμπορικής άμυνας που επιβάλλονται από την Τουρκία και τη Νότια Αφρική. Επομένως, ο ισχυρισμός απορρίφθηκε 4.3.3. Συμπέρασμα όσον αφορά την πιθανότητα συνέχισης της πρακτικής ντάμπινγκ (62) Βάσει των ανωτέρω και ιδιαίτερα ενόψει του συνεχιζόμενου ντάμπινγκ και της διαθέσιμης υψηλής πλεονάζουσας παραγωγικής ικανότητας, δύναται να συναχθεί το συμπέρασμα ότι σημαντικοί όγκοι εισαγωγών από την Ινδία είναι πιθανόν να κατευθυνθούν προς την αγορά της Ένωσης σε τιμές ντάμπινγκ, εάν επιτραπεί η κατάργηση των μέτρων και επομένως υπάρχει πιθανότητα συνέχισης του ντάμπινγκ 5. Ινδονησία 5.1. Προκαταρκτικές παρατηρήσεις (63) Κανένας από τους πέντε γνωστούς Ινδονήσιους παραγωγούς-εξαγωγείς δεν συνεργάστηκε στην έρευνα και επομένως η ανάλυση της πιθανότητας συνέχισης του ντάμπινγκ βασίστηκε στα διαθέσιμα στοιχεία σύμφωνα με το άρθρο 18 του βασικού κανονισμού. (64) Σύμφωνα με την Eurostat, οι όγκοι των εισαγωγών από την Ινδονησία κατά τη διάρκεια της ΠΕΕ ανήλθαν σε 253 τόνους αντιπροσωπεύοντας σχεδόν 0% των εισαγωγών από τις ενδιαφερόμενες χώρες κατά την τρέχουσα επανεξέταση και σχεδόν 0% από πλευράς μεριδίου αγοράς της Ένωσης 5.2. Ντάμπινγκ στις εισαγωγές που πραγματοποιήθηκαν κατά τη διάρκεια της ΠΕΕ (65) Λόγω της έλλειψης συνεργασίας, με βάση τα στοιχεία που περιλαμβάνονται στην αίτηση για επανεξέταση, οι εισαγωγές από την Ινδονησία έγιναν σε τιμές ντάμπινγκ με περιθώριο ντάμπινγκ 10,8%. 5.3. Εξέλιξη των εισαγωγών σε περίπτωση κατάργησης των μέτρων (66) Εκτός από τον προσδιορισμό της ύπαρξης ντάμπινγκ στη διάρκεια της ΠΕΕ, ερευνήθηκε επίσης η πιθανότητα διατήρησης του ντάμπινγκ στην περίπτωση κατάργησης των μέτρων (67) Προς τον σκοπό αυτό, αναλύθηκαν τα ακόλουθα στοιχεία: Ο όγκος και οι τιμές των εισαγωγών με ντάμπινγκ από την Ινδονησία, η ελκυστικότητα της αγοράς της Ένωσης και άλλων τρίτων αγορών και η παραγωγική ικανότητα και η πλεονάζουσα παραγωγική ικανότητα που διατίθεται για εξαγωγές των Ινδονησίων παραγωγών 5.3.1. Όγκος και τιμές εισαγωγών που αποτελούν αντικείμενο ντάμπινγκ από την Ινδονησία (68) Οι εισαγωγές από την Ινδονησία προς την Ένωση διατηρήθηκαν σε πολύ χαμηλό επίπεδο κατά τη διάρκεια ολόκληρης της εξεταζόμενης περιόδου. Δεν πραγματοποιήθηκαν εισαγωγές κατά το 2008. Κατά το 2009, οι εισαγωγές έφτασαν περίπου τους 400 τόνους, αυξήθηκαν το 2010 σε περίπου 1000 τόνους και μειώθηκαν εκ νέου σε 253 τόνους θα τη διάρκεια της ΠΕΕ. Το αντίστοιχο μερίδιο αγοράς της συνολικής κατανάλωσης της Ένωσης των εν λόγω εισαγωγών πλησίαζε στο 0% καθόλη τη διάρκεια της εξεταζόμενης περιόδου (69) Κατά το 2009 και το 2010 οι ινδονησιακές τιμές εισαγωγής βρισκόταν σε υψηλότερο μέσο όρο από εκείνο του κλάδου παραγωγής της Ένωσης στην αγορά της Ένωσης. Κατά τη διάρκεια της ΠΕΕ παρά το ότι ο μέσος όρος των ινδονησιακών τιμών εισαγωγής ήταν ελαφρά χαμηλότερος από εκείνον του κλάδου παραγωγής της Ένωσης στην αγορά της Ένωσης, τα εν λόγω επίπεδα τιμών θα μπορούσαν να θεωρηθούν παρόμοια. Δεν διαπιστώθηκε πώληση σε χαμηλότερες τιμές κατά τη διάρκεια της ΠΕΕ. 5.3.2. Ελκυστικότητα της αγοράς της Ένωσης και άλλων τρίτων αγορών (70) Τόσο οι πληροφορίες που παρασχέθηκαν στην αίτηση επανεξέτασης όσο και ο ιστοχώρος των επίσημων ινδονησιακών στατιστικών εμπορίου καλύπτουν ευρύτερο πεδίο προϊόντων από το υπό εξέταση προϊόν. Επόμενες οι τιμές προς εξαγωγικές αγορές τρίτων χωρών δεν θα μπορούσαν να διαπιστωθούν κατά τρόπο αξιόπιστο. (71) Λόγω της έλλειψης συνεργασίας δεν κατέστη επίσης δυνατός ο προσδιορισμός μιας εγχώριας τιμής 5.3.3. Παραγωγική ικανότητα και πλεονάζουσα παραγωγική ικανότητα που διατίθεται προς εξαγωγή (72) Δεδομένου ότι δεν υπήρξε συνεργασία από την Ινδονησία, η εξέλιξη της παραγωγικής ικανότητας και της εγχώριας ζήτησης προσδιορίστηκε με βάση στοιχεία που περιέχονται στην αίτηση για επανεξέταση που τροποποιήθηκαν κατόπιν υποβολής δήλωσης από τον αιτούντα, που παραλήφθηκε κατά τη διάρκεια της έρευνας, σύμφωνα με την οποία το μόνο σχέδιο πρόβλεψης για επέκταση της ικανότητας παραγωγής το οποίο περιλαμβανόταν στην αίτηση για επανεξέταση δεν επρόκειτο να υλοποιηθεί. Τα τροποποιημένα στοιχεία διασταυρώθηκαν με δημόσια διαθέσιμες πληροφορίες όπως τα δημοσιευμένα στο διαδίκτυο χαρακτηριστικά εταιρειών. Βάσει των ανωτέρω, η παραγωγική ικανότητα στην Ινδονησία φαίνεται να παραμένει στο ίδιο επίπεδο καθόλη τη διάρκεια της εξεταζόμενης περιόδου στους 400.000- 600.000 τόνους. Η διαθέσιμη για εξαγωγές πλεονάζουσα παραγωγική ικανότητα μειωνόταν συνεχώς και έφτασε το 65-70% της συνολικής παραγωγικής ικανότητας της χώρας κατά τη διάρκεια της ΠΕΕ αντιπροσωπεύοντας το 9-11% της συνολικής κατανάλωσης στην ΕΕ. Δεν προβλέπεται αύξηση της παραγωγικής ικανότητας μέχρι τουλάχιστον το 2014. Συγχρόνως, η κατανάλωση στην Ινδονησία αναμένεται να αυξηθεί. Κατά συνέπεια, το μερίδιο της παραγωγικής ικανότητας που είναι διαθέσιμο για εξαγωγές αναμένεται να μειωθεί και να αντιπροσωπεύει μόνο ένα ασήμαντο μέρος της συνολικής κατανάλωσης στην Ένωση κατά τη διάρκεια της ΠΕΕ 5.3.4. Συμπέρασμα σχετικά με την πιθανότητα συνέχισης του ντάμπινγκ (73) Σύμφωνα με τα ανωτέρω, ιδιαίτερα τα συμπεράσματα σχετικά με την προσδοκώμενη εξέλιξη της παραγωγικής ικανότητας, θεωρήθηκε ότι δεν υπάρχει πιθανότητα για τους Ινδονήσιους παραγωγούς-εξαγωγείς να επαναλάβουν τις εξαγωγές επιζήμιων ποσοτήτων σε τιμές ντάμπινγκ προς την αγορά της Ένωσης βραχυπρόθεσμα ή μεσοπρόθεσμα σε περίπτωση που καταργηθούν τα μέτρα. 6. Μαλαισία 6.1. Προκαταρκτικές παρατηρήσεις (74) Μόνο ένας από τους δύο γνωστούς παραγωγούς-εξαγωγείς συνεργάστηκε στην έρευνα, αλλά διαπιστώθηκε ότι δεν εξήγε στην Ένωση κατά τη διάρκεια της ΠΕΕ. Ο εν λόγω παραγωγός αντιπροσώπευε περίπου το 20% της συνολικής παραγωγικής ικανότητας στη Μαλαισία κατά τη διάρκεια της ΠΕΕ. Οι πληροφορίες που παρασχέθηκαν από τον συνεργαζόμενο παραγωγό στη Μαλαισία χρησιμοποιήθηκαν για την ανάλυση της συμπεριφοράς τιμών στην μαλαισιανή εγχώρια αγορά καθώς επίσης και σε άλλες αγορές τρίτων χωρών (75) Τα συμπεράσματα βασίστηκαν επίσης σε διαθέσιμαστοιχεία σύμφωνα με το άρθρο 18 του βασικού κανονισμού, δηλαδή στην αίτηση για επανεξέταση και σε δημόσια διαθέσιμες πληροφορίες, όπως δημοσιευμένα στο διαδίκτυο χαρακτηριστικά εταιρειών (76) Κατά τη διάρκεια της ΠΕΕ, οι εισαγωγές από την Μαλαισία στην Ένωση ανήλθαν σε 17.000 τόνους αντιπροσωπεύοντας το 13% των εισαγωγών από τις χώρες που αφορά η παρούσα επανεξέταση και περίπου το 0,6% του μεριδίου αγοράς της Ένωσης 6.2. Ντάμπινγκ στις εισαγωγές που πραγματοποιήθηκαν κατά τη διάρκεια της ΠΕΕ (77) Με βάση την αίτηση για επανεξέταση, έγιναν εισαγωγές από τη Μαλαισία σε τιμές ντάμπινγκ με περιθώριο ντάμπινγκ 6,7%. (78) Επειδή ο συνεργαζόμενος παραγωγός δεν έκανε εξαγωγές προς την Ένωση κατά τη διάρκεια της ΠΕΕ, δεν κατέστη δυνατόν να υπολογιστεί ένα περιθώριο κάμπινγκ για την εν λόγω εταιρεία. Εντούτοις, υπολογίστηκε μια κανονική τιμή με βάση τις εγχώριες πωλήσεις της και μια σύγκριση της εν λόγω κανονικής τιμής με την τιμή εισαγωγών από τη Μαλαισία προς την Ένωση όπως δόθηκε από την Eurostat παρέχει ένα αριθμητικό μέγεθος που είναι σύμφωνο με το περιθώριο ντάμπινγκ που αναφέρεται στην αιτιολογική σκέψη 75. 6.3. Εξέλιξη των εισαγωγών σε περίπτωση κατάργησης των μέτρων (79) Εκτός από τον προσδιορισμό της ύπαρξης ντάμπινγκ στη διάρκεια της ΠΕΕ, ερευνήθηκε επίσης η πιθανότητα διατήρησης του ντάμπινγκ στην περίπτωση κατάργησης των μέτρων (80) Προς τον σκοπό αυτό, αναλύθηκαν τα ακόλουθα στοιχεία: ο όγκος και οι τιμές των εισαγωγών με ντάμπινγκ από τη Μαλαισία, η ελκυστικότητα της αγοράς της Ένωσης και άλλων τρίτων αγορών και η παραγωγική ικανότητα που διατίθεται για εξαγωγές και η πλεονάζουσα παραγωγική ικανότητα των Μαλαισιανών παραγωγών 6.3.1. Όγκος και τιμές εισαγωγών που αποτελούν αντικείμενο ντάμπινγκ από την Μαλαισία (81) Οι εισαγωγές από τη Μαλαισία προς την Ένωση αυξήθηκαν κατά την εξεταζόμενη περίοδο από περίπου 8.000 τόνους σε 17.000 τόνους, μετά από απότομη αύξηση το 2009 και το 2010. Παρά τη συνολική αύξηση των εισαγωγών από τη Μαλαισία, τα μερίδια αγοράς παρέμειναν κοντά στο 0% εκτός από την ΠΕΕ όπου έφτασαν το 0,6 (82) Καθόλη τη διάρκεια της εξεταζόμενης περιόδου, οι τιμές εισαγωγής κυμαίνονταν και ακολουθούσαν τις ίδιες τάσεις με τις τιμές πώλησης του κλάδου παραγωγής της Ένωσης στην αγορά της Ένωσης. Γενικά, οι τιμές των εισαγωγών αυξήθηκαν από το 2008 μέχρι την ΠΕΕ κατά 25%. Δεν διαπιστώθηκε πώληση σε χαμηλότερες τιμές κατά τη διάρκεια της ΠΕΕ 6.3.2. Ελκυστικότητα της αγοράς της Ένωσης και άλλων τρίτων αγορών (83) Κατά τη διάρκεια της ΠΕΕ, ο συνεργαζόμενος παραγωγός-εξαγωγέας εξήγαγε 300-500 τόνους του ομοειδούς προϊόντος προς άλλες τρίτες χώρες. Η ανάλυση των εν λόγω πωλήσεων δείχνει ότι κάτι τη διάρκεια της ΠΕΕ οι μαλαισιανές τιμές εξαγωγής προς τρίτες χώρες ήταν γενικά υψηλότερες από τις εγχώριες τιμές της. Η εν λόγω διαφορά τιμής ανέρχεται σε 5-10 6.3.3. Παραγωγική ικανότητα και πλεονάζουσα παραγωγική ικανότητα που διατίθεται για εξαγωγές (84) Η συνολική παραγωγική ικανότητα στη Μαλαισία ήταν περίπου 100.000- 300.000 τόνοι κατά τη διάρκεια της ΠΕΕ με βάση την επανεξέταση που διασταυρώθηκε με δημόσια διαθέσιμες πληροφορίες, όπως δημοσιευμένα στο διαδίκτυο χαρακτηριστικά εταιρειών. Η πλεονάζουσα διαθέσιμη για εξαγωγές παραγωγική ικανότητα κατά τη διάρκεια της εξεταζόμενης περιόδου διαρκώς μειωνόταν και έφθασε περίπου το 52-55% της συνολικής παραγωγικής ικανότητας της χώρας κατά τη διάρκεια της ΠΕΕ αντιπροσωπεύοντας το 3-4% της συνολικής κατανάλωσης της ΕΕ. Σύμφωνα με τις ίδιες πηγές, η παραγωγική ικανότητα προβλέπεται να παραμείνει στο επίπεδο αυτό τουλάχιστον μέχρι το 2014 ενώ η εγχώρια κατανάλωση αναμένεται να αυξηθεί. Επομένως, το μερίδιο της παραγωγικής ικανότητας που θα είναι διαθέσιμο για εξαγωγές αναμένεται να μειωθεί και να αντιπροσωπεύει το 2-3% της συνολικής κατανάλωσης της Ένωσης κατά τη διάρκεια της ΠΕΕ. Επομένως δεν αναμένεται ότι οι όγκοι εισαγωγών από την Μαλαισία πρόκειται να αυξηθούν σημαντικά σε περίπτωση που καταργηθούν τα μέτρα. 6.3.4. Συμπέρασμα σχετικά με την πιθανότητα συνέχισης του ντάμπινγκ (85) Βάσει των ανωτέρω, ιδιαίτερα τα αποτελέσματα που αφορούν την εξέλιξη της παραγωγικής ικανότητας, θεωρήθηκε ότι δεν υπάρχει πιθανότητα οι Μαλαισιανοί παραγωγοί-εξαγωγείς να επαναλάβουν την εξαγωγή επιζήμιων ποσοτήτων με ντάμπινγκ προς την αγορά της Ένωσης βραχυπρόθεσμα ή μεσοπρόθεσμα σε περίπτωση κατάργησης των μέτρων 7. Ταϊβάν 7.1. Προκαταρκτικές παρατηρήσεις (86) Κανένας από τους τέσσερις γνωστούς παραγωγούς-εξαγωγείς της Ταϊβάν δεν συνεργάστηκε στην έρευνα και επομένως η ανάλυση της πιθανότητας συνέχισης του ντάμπινγκ βασίστηκε στα διαθέσιμα στοιχεία σύμφωνα με το άρθρο 18 του βασικού κανονισμού. (87) Κατά τη διάρκεια της ΠΕΕ, οι εισαγωγές από την Ταϊβάν στην Ένωση ανήλθαν σε 12.000 τόνους που αντιπροσωπεύοντας το 9,7% των εισαγωγών από τις χώρες που αφορά η παρούσα επανεξέταση και περίπου το 0,4% του μεριδίου αγοράς της Ένωσης. 7.2. Ντάμπινγκ στις εισαγωγές που πραγματοποιήθηκαν κατά τη διάρκεια της ΠΕΕ (88) Λόγω της έλλειψης συνεργασίας, με βάση τα στοιχεία που περιλαμβάνονται στην αίτηση για επανεξέταση, οι εισαγωγές από την Ταϊβάν έγιναν σε τιμές ντάμπινγκ με περιθώριο ντάμπινγκ 12%. (89) Κατόπιν της δημοσιοποίησης, ορισμένες πλευρές ισχυρίστηκαν ότι για τον σκοπό του υπολογισμού του περιθωρίου ντάμπινγκ, η Επιτροπή θα έπρεπε να έχει χρησιμοποιήσει τις εγχώριες τιμές και τις τιμές εξαγωγής ενός παραγωγού ΡΕΤ της Ταϊβάν που ήταν ο αιτών για μια επανεξέταση «νέου εξαγωγέα» σύμφωνα με το άρθρο 11 παράγραφος 4 του βασικού κανονισμού[18] για τις οποίες η περίοδος της έρευνας αλληλοεπικαλυπτόταν με την ΠΕΕ της τρέχουσας διαδικασίας. Θα πρέπει να σημειωθεί, εντούτοις, ότι ο υπόψη παραγωγός ΡΕΤ δεν συνεργάστηκε στην παρούσα επανεξέταση ενόψει λήξης της ισχύος των μέτρων. Οι πληροφορίες που υποβλήθηκαν στο πλαίσιο μιας έρευνας μπορούν να χρησιμοποιηθούν μόνον για τους σκοπούς για τους οποίους ζητήθηκαν. Ως εκ τούτου, οι πληροφορίες που συγκεντρώθηκαν κατά την εν λόγω επανεξέταση για «νέο εξαγωγέα» δεν μπορούν να χρησιμοποιηθούν στο πλαίσιο της τρέχουσας επανεξέτασης ενόψει της λήξης της ισχύος των μέτρων. Επιπλέον, πρόκειται για τον μικρότερο παραγωγό PΕΤ της Ταϊβάν και οι εξαγωγικές πωλήσεις του προς την Ένωση αντιπροσώπευαν μόνο ένα ασήμαντο μερίδιο των συνολικών εξαγωγών της Ταϊβάν κατά τη διάρκεια της ΠΕΕ. Επομένως ο ισχυρισμός απορρίφθηκε.Υποστηρίχθηκε ότι, συνολικά, οι εισαγωγές από την Ταϊβάν κατά τη διάρκεια της ΠΕΕ δεν έγιναν με πρακτική ντάμπινγκ. Ωστόσο, υπενθυμίζεται ότι κανένας από τους παραγωγούς εξαγωγείς της Ταϊβάν δεν συνεργάστηκε και επομένως η πρακτική ντάμπινγκ δεν μπορούσε να καθοριστεί με βάση τα στοιχεία που υποβλήθηκαν από τους εν λόγω παραγωγούς-εξαγωγείς. Ο ισχυρισμός ότι δεν εφαρμόσθηκε πρακτική ντάμπινγκ, ως εκ τούτου, δεν αποδεικνύεται με κανένα αποδεικτικό στοιχείο και απορρίφθηκε 7.3. Εξέλιξη των εισαγωγών σε περίπτωση κατάργησης των μέτρων (90) Εκτός από τον προσδιορισμό της ύπαρξης ντάμπινγκ στη διάρκεια της ΠΕΕ, ερευνήθηκε επίσης η πιθανότητα διατήρησης του ντάμπινγκ στην περίπτωση κατάργησης των μέτρων (91) Προς τον σκοπό αυτό, αναλύθηκαν τα ακόλουθα στοιχεία: ο όγκος και οι τιμές των εισαγωγών με ντάμπινγκ από την Ταϊβάν, η ελκυστικότητα της αγοράς της Ένωσης και άλλων τρίτων αγορών και η παραγωγική ικανότητα και η διαθέσιμη για εξαγωγές πλεονάζουσα παραγωγική ικανότητα από μέρους των παραγωγών της Ταϊβάν 7.3.1. Όγκος και τιμές εισαγωγών που αποτελούν αντικείμενο ντάμπινγκ από την Ταϊβάν (92) Οι εισαγωγές από τη Ταϊβάν προς την Ένωση αυξήθηκαν κατά την εξεταζόμενη περίοδο από περίπου 10.000 τόνους σε 12.000 τόνους, μετά από πτώση κατά το 2009 και το 2010. Παρά τη συνολική αύξηση των εισαγωγών από τη Ταϊβάν, τα μερίδια αγοράς παρέμειναν κοντά στο 0% και κατά τη διάρκεια της ΠΕΕ έφτασαν το 0,4% της συνολικής κατανάλωσης στην Ένωση. (93) Καθόλη τη διάρκεια της εξεταζόμενης περιόδου, οι τιμές εισαγωγής κυμαίνονταν και ακολουθούσαν τις ίδιες τάσεις με τις τιμές πώλησης του κλάδου παραγωγής της Ένωσης στην αγορά της Ένωσης. Γενικά, οι τιμές των εισαγωγών αυξήθηκαν από το 2008 μέχρι την ΠΕΕ κατά 27%. Δεν διαπιστώθηκε πώληση σε χαμηλότερες τιμές κατά τη διάρκεια της ΠΕΕ. 7.3.2. Ελκυστικότητα της αγοράς της Ένωσης και άλλων τρίτων αγορών (94) Στατιστικές της Υπηρεσίας Εξωτερικού Εμπορίου της Ταϊβάν δείχνουν ότι οι πωλήσεις προς τρίτες χώρες πραγματοποιήθηκαν σε μεγάλους όγκους, φθάνοντας περίπου το 60% της συνολικής παραγωγικής ικανότητας της χώρας κατά τη διάρκεια της ΠΕΕ (95) Μια σύγκριση του μέσου όρου της τιμής εξαγωγών που διατέθηκεαπό την ίδια πηγή με την κανονική τιμή που περιέχεται στην αίτηση για επανεξέταση έδειξε ότι τιμές εξαγωγής προς τρίτες χώρες ήταν γενικά χαμηλότερες από τις εγχώριες τιμές της. Αυτή η διαφορά τιμών έφθασε έως ποσοστό 12 % του επιπέδου των τιμών εξαγωγής. (96) Στατιστικές της Υπηρεσίας Εξωτερικού Εμπορίου της Ταϊβάν δείχνουν ότι ο μέσος όρος των τιμών εξαγωγών προς τρίτες χώρες ήταν κατώτερος της τιμής του κλάδου παραγωγής της Ένωσης στην Ένωση. Η διαφορά τιμής ανήλθε σε περίπου 7% των τιμών εξαγωγής. Κατά τη διάρκεια της ΠΕΕ, ο μέσος όρος τιμής εξαγωγών προς την Ένωση διαπιστώθηκε επίσης ότι ήταν υψηλότερος από τον μέσο όρο τιμών των εξαγωγών προς άλλες τρίτες χώρες. Η διαφορά ανερχόταν μέχρι ποσοστού 5,5% προς άλλες τρίτες χώρες. Επομένως υπάρχει κίνητρο για εξαγωγές προς την Ένωση όπου το επίπεδο τιμών που επικρατεί στον κλάδο παραγωγής της Ένωσης είναι υψηλότερο. Αυτό δείχνει ότι αν καταργηθούν τα μέτρα και σε συνδυασμό με το μεγάλο διαθέσιμο πλεόνασμα παραγωγικής ικανότητας για εξαγωγές (βλ. αιτιολογικές σκέψεις 97 έως 98 παρακάτω), οι εξαγωγείς της Ταϊβάν είναι πιθανόν να εξάγουν PET σε τιμές που αποτελούν αντικείμενο ντάμπινγκ και σε ποσότητες που υπερβαίνουν τα επίπεδα που θα μπορούσαν να προκαλέσουν ζημία στην Ένωση. (97) Κατόπιν της δημοσιοποίησης, ένα ενδιαφερόμενο μέρος αμφισβήτησε την από μέρους της Επιτροπής χρήση στατιστικών στοιχείων του Γραφείου Εξωτερικού Εμπορίου της Ταϊβάν με βάση το ότι ο κωδικός του προϊόντος κατά τους ισχυρισμούς δεν ήταν σύμφωνος με το υπό εξέταση προϊόν. Είναι αλήθεια ότι η Ταϊβάν και η Ένωση χρησιμοποιούν διαφορετικές κλίμακες για τη μέτρηση του ιξώδους, δηλαδή το «ενδογενές ιξώδες» στην Ταϊβάν και τον «δείκτη ιξώδους» στην Ένωση. Χρησιμοποιώντας, εντούτοις, τη μαθηματική σχέση μεταξύ των δύο κλιμάκων δύναται να συναχθεί το συμπέρασμα ότι ο κωδικός προϊόντος της Ταϊβάν που χρησιμοποιήθηκε αντιστοιχεί στο υπόψη προϊόν. Επομένως o ισχυρισμός απορρίφθηκε. 7.3.3. Παραγωγική ικανότητα και πλεονάζουσα παραγωγική ικανότητα που διατίθεται για εξαγωγές (98) Δεδομένου ότι δεν υπήρξε συνεργασία από την Ταϊβάν, η εξέλιξη της παραγωγικής ικανότητας και της εγχώριας ζήτησης προσδιορίστηκε με βάση στοιχεία που περιέχονται στην αίτηση για επανεξέταση που διασταυρώθηκαν με δημόσια διαθέσιμες πληροφορίες, όπως τα δημοσιευμένα στο διαδίκτυο χαρακτηριστικά εταιρειών. (99) Η συνολική παραγωγική ικανότητα στην Ταϊβάν ήταν περίπου 1.000.000-1.200.000 τόνοι κατά τη διάρκεια της ΠΕΕ. Η διαθέσιμη για εξαγωγές πλεονάζουσα παραγωγική ικανότητα παρέμεινε σταθερή κατά τα τρία πρώτα έτη της εξεταζόμενης περιόδου και αυξήθηκε κατά τη διάρκεια της ΠΕΕ όπου αντιπροσώπευε περίπου το 80% της συνολικής παραγωγικής ικανότητας της χώρας κατά τη διάρκεια της ΠΕΕ και το 28-33% της συνολικής κατανάλωσης της Ένωσης κατά τη διάρκεια της ΠΕΕ. Σύμφωνα με τις ίδιες πηγές, η παραγωγική ικανότητα προβλέπεται να αυξηθεί σημαντικά τουλάχιστον μέχρι το 2014, ενώ η εγχώρια κατανάλωση αναμένεται να αυξηθεί μόνο ελαφρά. Επομένως, το μερίδιο της παραγωγικής ικανότητας που θα είναι διαθέσιμο για εξαγωγές αναμένεται να αυξηθεί σε 1.200.000-1.300.000 τόνους και να αντιπροσωπεύει το 42-47% της συνολικής κατανάλωσης της Ένωσης κατά τη διάρκεια της ΠΕΕ. (100) Τα ανωτέρω δείχνουν ότι οι παραγωγοί-εξαγωγείς από την Ταϊβάν του υπό εξέταση προϊόντος εξαρτώνται σε μεγάλο βαθμό από τις εξαγωγικές πωλήσεις και υπάρχει πιθανότητα αύξησης των εξαγωγών προς την Ένωση σε περίπτωση κατάργησης των μέτρων. Ειδικότερα, το επίπεδο τιμών του κλάδου παραγωγής της Ένωσης στην αγορά της Ένωσης είναι υψηλότερο από την τιμή εξαγωγής της Ταϊβάν προς τις εξαγωγικές αγορές τρίτων χωρών, πράγμα που καθιστά την αγορά της Ένωσης ελκυστικότερη από αγορές άλλων τρίτων χωρών. Από την άλλη πλευρά, δεν μπορεί να αποκλειστεί η περίπτωση κατά την οποία για να κερδίσουν μερίδιο αγοράς, ορισμένοι εξαγωγείς θα μπορούσαν να μειώσουν τις τιμές εξαγωγών τους προς την Ένωση. Επιπλέον, εμπορικά αμυντικά μέτρα κατά της Ταϊβάν ισχύουν στην Τουρκία και στη Νότια Αφρική. Αυτό περιορίζει την ελεύθερη πρόσβαση των εξαγωγών της Ταϊβάν σε άλλες διαθέσιμες δυνητικές αγορές. (101) Ορισμένα ενδιαφερόμενα μέρη προέβαλαν τον ισχυρισμό ότι δεν υφίσταται εφεδρική παραγωγική ικανότητα στην Ταϊβάν που θα επέτρεπε σημαντική αύξηση των εξαγωγών προς την Ένωση. Επιπλέον, προβλήθηκε ο ισχυρισμός ότι οι κύριες εξαγωγικές αγορές της παραγωγής PET της Ταϊβάν είναι η περιοχή Ασίας-Ειρηνικού και η Βόρεια και Νότια Αμερική. Οι τιμές CIF των εισαγωγών PET από την Ταϊβάν είναι υψηλότερες εκείνων όλων των λοιπών πηγών εισαγωγών προς την Ένωση και τα ισχύοντα για τις εισαγωγές ΡΕΤ καταγωγής Ταϊβάν μέτρα είναι πολύ χαμηλά και η λήξη τους δεν θα κατέληγε σε σημαντική διαφοροποίηση της τιμής. (102) Θα πρέπει να σημειωθεί ότι κανένας από τους παραγωγούς-εξαγωγείς από την Ταϊβάν δεν συνεργάστηκε στην παρούσα επανεξέταση. Επιπλέον, τα συμπεράσματα που περιγράφονται στις αιτιολογικές σκέψεις 97 έως 98 παραπάνω δείχνουν το αντίθετο. Για τους λόγους αυτούς οι ισχυρισμοί των μερών αυτών θα πρέπει να απορριφθούν. (103) Κατόπιν της δημοσιοποίησης, τα μέρη αυτά επανέλαβαν την σημασία που έχουν οι περιφέρειες Ασίας- Ειρηνικού και Νοτίου Αμερικής ως εξαγωγικές αγορές και ισχυρίστηκαν ότι οι εν λόγω αγορές πρόκειται να προσελκύσουν σημαντικό ποσοστό των προβλεπόμενων αυξήσεων της πλεονάζουσας παραγωγικής ικανότητας της Ταϊβάν διαθέσιμης για εξαγωγές. Για να υποστηρίξουν τον ισχυρισμό τους, τα μέρη παρέσχαν τις σχετικές τιμές παραγωγικής ικανότητας και εγχώριας ζήτησης για το 2012 και το 2020 για αμφότερες τις περιφέρειες. Θα πρέπει να σημειωθεί ότι η κατάσταση κατά το 2020 είναι άσχετη προς την τρέχουσα επανεξέταση ενόψει λήξης της ισχύος των μέτρων και ότι η χρήση του 2012 ως μιας προθεσμίας για την σύγκριση καταλήγει σε παράβλεψη των σημαντικών επεκτάσεων παραγωγικής ικανότητας που έγιναν κατά τη διάρκεια της ΠΕΕ μέχρι το 2012. Επομένως ο ισχυρισμός απορρίφθηκε. (104) Επιπλέον, ορισμένα μέρη ισχυρίστηκαν ότι η διαθέσιμη για εξαγωγές πλεονάζουσα παραγωγική ικανότητα που αναπτύσσεται στην Ταϊβάν θα έπρεπε να λάβει υπόψη την αυξανόμενη ζήτηση σε άλλες τρίτες αγορές. Ως αποτέλεσμα ισχυρίστηκαν ότι η διαθέσιμη για εξαγωγές πλεονάζουσα παραγωγική ικανότητα, δεν εκτιμήθηκε σωστά. Όπως ήδη αναφέρθηκε στην αιτιολογική σκέψη 58 ανωτέρω, η έρευνα δεν συνεπέρανε ότι όλη η διαθέσιμη για εξαγωγές παραγωγική ικανότητα θα κατευθυνόταν στην Ένωση. Δεν θεωρήθηκε κατ’ουδένα τρόπο ότι το σύνολο οιασδήποτε διαθέσιμης για εξαγωγές πλεονάζουσας ικανότητας θα κατευθυνόταν προς την Ένωση. Με βάση τα διαθέσιμα στοιχεία είναι εύλογο να θεωρηθεί ότι δεδομένης της ελκυστικότητας της αγοράς της Ένωσης από πλευράς τιμής και μεγέθους και των μεγάλων όγκων της διαθέσιμης για εξαγωγές πλεονάζουσας παραγωγικής ικανότητας, οι ποσότητες που είναι πιθανόν να κατευθυνθούν προς την αγορά της Ένωσης αναμένεται να υπερβαίνουν τα επίπεδα που ενδέχεται να προκαλέσουν ζημία. Επιπλέον, υπενθυμίζεται ότι κανένας από τους παραγωγούς ΡΕΤ της Ταϊβάν δεν συνεργάστηκε στην έρευνα και δεν υπήρχαν διαθέσιμα ακριβή αριθμητικά στοιχεία ως προς την πραγματική παραγωγή και παραγωγική ικανότητα καθώς επίσης και ως προς τις εγχώριες και εξαγωγικές πωλήσεις. Επομένως, τα συμπεράσματα όσον αφορά τη συνέχιση του ντάμπινγκ θα πρέπει να βασιστούν στα στοιχεία που ήταν διαθέσιμα όπως αναφέρεται στην αιτιολογική σκέψη 84 ανωτέρω. Σχετικά με αυτό, ενόψει των σημαντικών ποσοτήτων που είναι διαθέσιμες για εξαγωγές και δεδομένης της ανάλυσης των επιπέδων της τιμής εξαγωγής προς άλλες τρίτες χώρες καθώς επίσης και του επιπέδου τιμών στην Ένωση, που αναφέρεται στις αιτιολογικές σκέψεις 93 έως 95 ανωτέρω, είναι εύλογο να θεωρηθεί ότι οι εξαγωγές από την Ταϊβάν θα κατευθυνθούν εκ νέου προς την Ένωση σε τιμές ντάμπινγκ και σε ποσότητες που υπερβαίνουν τα επίπεδα που ενδέχεται να προκαλέσουν ζημία σε περίπτωση κατάργησης των μέτρων. Επομένως ο ισχυρισμός απορρίφθηκε. (105) Ένα άλλο μέρος ισχυρίστηκε ότι ο δασμός ανάλογα με την τιμή του εμπορεύματος που εφαρμοζόταν στην Ταϊβάν κατά την διάρκεια της ΠΕΕ είναι σε πολύ χαμηλά επίπεδα και επομένως δεν δύναται να συναχθεί το συμπέρασμα ότι οι εισαγωγές από την Ταϊβάν θα γίνονται σε επίπεδα τιμών ντάμπινγκ σε περίπτωση κατάργησης των μέτρων. Το ισχύον περιθώριο ντάμπινγκ είναι μια ελάχιστη τιμή με βάση ένα δασμό ανάλογο με την τιμή του εμπορεύματος 12,4%. Το γεγονός ότι οι τιμές ήταν υψηλότερες κατά τη διάρκεια της ΠΕΕ και ότι επομένως ο υποθετικός δασμός ανάλογα με την τιμή του εμπορεύματος θα ήταν σε χαμηλότερο επίπεδο, είναι άνευ σημασίας, επειδή δεν λαμβάνει υπόψη πιθανές εξελίξεις στις τιμές μετά την ΠΕΕ σε περίπτωση κατάργησης των μέτρων, όπως υποδεικνύεται παραπάνω στις αιτιολογικές σκέψεις 94 και 98. Επομένως το επιχείρημα αυτό απορρίφθηκε. 7.3.4. Συμπέρασμα σχετικά με την πιθανότητα συνέχισης του ντάμπινγκ (106) Ενόψει της μεγάλης και αυξανόμενης παραγωγικής ικανότητας, της ελκυστικότητας της αγοράς της Ένωσης και των μέτρων που ισχύουν σε άλλες τρίτες χώρες, προκύπτει το συμπέρασμα ότι είναι πιθανόν, οι εξαγωγές από την Ταϊβάν να κατευθυνθούν εκ νέου προς την Ένωση σε τιμές ντάμπινγκ και σε ποσότητες που είναι πιθανόν να προκαλέσουν ζημία σε περίπτωση που επιτραπεί η κατάργηση των μέτρων. (107) Κατόπιν της δημοσιοποίησης, ένα μέρος ισχυρίστηκε ότι το εικαζόμενο χαμηλό επίπεδο δασμού αντιντάμπινγκ κατά την ΠΕΕ θα έπρεπε να έχει ληφθεί υπόψη στην ανάλυση της πιθανότητας επανάληψης ή συνέχισης του ντάμπινγκ. Εντούτοις, θα πρέπει να σημειωθεί ότι κανένας από τους παραγωγούς-εξαγωγείς στην Ταϊβάν δεν συνεργάστηκε και ότι επομένως ο ισχυρισμός ότι τα περιθώρια ντάμπινγκ κατά την διάρκεια της ΠΕΕ βρισκόταν σε χαμηλά επίπεδα δεν ήταν τεκμηριωμένος και απορρίφθηκε. Υπενθυμίζεται ότι τα περιθώρια ντάμπινγκ που διαπιστώθηκαν κατά τη διάρκεια της ΠΕΕ ήταν 12% με βάση τα διαθέσιμα στοιχεία. Όπως αναφέρεται παραπάνω στην αιτιολογική σκέψη 104, η ανάλυση της πιθανής εξέλιξης τιμών των εξαγωγών της Ταϊβάν σε περίπτωση κατάργησης των μέτρων έδειξε ότι ήταν πιθανή η συνέχιση του ντάμπινγκ. Επομένως ο ισχυρισμός απορρίφθηκε. 8. Ταϊλάνδη 8.1. Προκαταρκτικές παρατηρήσεις (108) Μόνο ένας παραγωγός-εξαγωγέας συνεργάστηκε ο οποίος όμως δεν εξήγε PET στην Ένωση κατά τη διάρκεια της ΠΕΕ. Ο συνεργασθείς παραγωγός αντιπροσώπευε περίπου το 25% της συνολικής παραγωγικής ικανότητας της Ταϊλάνδης κατά τη διάρκεια της ΠΕΕ. Τρεις άλλοι παραγωγοί βρίσκονται στην Ταϊλάνδη οι οποίοι όμως δεν συνεργάστηκαν. Επομένως, συνήχθησαν συμπεράσματα με βάση τα διαθέσιμα στοιχεία σύμφωνα με το άρθρο 18 του βασικού κανονισμού. (109) Κατά τη διάρκεια της ΠΕΕ, οι εξαγωγές προς την Ένωση έφθασαν τους 727 τόνους αντιπροσωπεύοντας το 0,6% των συνολικών εισαγωγών από τις χώρες που αφορά η παρούσα επανεξέταση και κοντά στο 0% του μεριδίου της αγοράς της Ένωσης . 8.2. Ντάμπινγκ στις εισαγωγές που πραγματοποιήθηκαν κατά τη διάρκεια της ΠΕΕ (110) Σύμφωνα με την αίτηση επανεξέτασης, οι εισαγωγές στην Ένωση πραγματοποιήθηκαν σε τιμές ντάμπινγκ με περιθώριο ντάμπινγκ 14,1%. (111) Δεδομένου ότι η συνεργασθείσα εταιρεία δεν εξήγε προς την Ένωση κατά τη διάρκεια της ΠΕΕ, δεν ήταν δυνατόν να υπολογιστεί περιθώριο ντάμπινγκ για την εν λόγω εταιρεία. Εντούτοις, υπολογίστηκε μια κανονική τιμή με βάση τις εγχώριες πωλήσεις της και η σύγκριση της εν λόγω κανονικής τιμής με την τιμή εισαγωγών από την Ταϊλάνδη προς την Ένωση, όπως αναφέρθηκε από την Eurostat, παρέχει ένα αριθμητικό μέγεθος που είναι συνεπές με το περιθώριο ντάμπινγκ που αναφέρεται στην αιτιολογική σκέψη 108 παραπάνω. 8.3. Εξέλιξη των εισαγωγών σε περίπτωση κατάργησης των μέτρων (112) Εκτός από την εξέταση της ύπαρξης ντάμπινγκ στη διάρκεια της ΠΕΕ, ερευνήθηκε επίσης η πιθανότητα διατήρησης του ντάμπινγκ στην περίπτωση κατάργησης των μέτρων. (113) Προς τον σκοπό αυτό, αναλύθηκαν τα ακόλουθα στοιχεία: ο όγκος και οι τιμές των εισαγωγών με ντάμπινγκ από την Ταϊλάνδη, η ελκυστικότητα της αγοράς της Ένωσης και άλλων τρίτων αγορών και η παραγωγική ικανότητα και η πλεονάζουσα παραγωγική ικανότητα που είναι διαθέσιμη για εξαγωγές των Ταϊλανδών παραγωγών. 8.3.1. Όγκος και τιμές εισαγωγών που αποτελούν αντικείμενο ντάμπινγκ από την Ταϊλάνδη (114) Οι εισαγωγές από την Ταϊλάνδη προς την Ένωση παρέμειναν σε αμελητέο επίπεδο καθόλη τη διάρκεια της εξεταζόμενης περιόδου χωρίς καθόλου εισαγωγές κατά το 2009 και το 2010. Κατά τη διάρκεια της ΠΕΕ, οι εισαγωγές αυξήθηκαν από περίπου 500 τόνους κατά το 2008 σε περίπου 700 τόνους που αντιπροσώπευαν περίπου το 0% συνολικής κατανάλωσης της Ένωσης κατά τη διάρκεια της ΠΕΕ. (115) Κατά τη διάρκεια της εξεταζόμενης περιόδου οι τιμές εισαγωγής αυξήθηκαν από περίπου 980 ευρώ/τόνο το 2008 σε περίπου 1300 ευρώ/τόνο κατά τη διάρκεια της ΠΕΕ, δηλαδή κατά 32%. Δεν διαπιστώθηκε πώληση σε χαμηλότερες τιμές κατά την διάρκεια της ΠΕΕ. 8.3.2. Ελκυστικότητα της αγοράς της Ένωσης και άλλων τρίτων αγορών (116) Κατά τη διάρκεια της ΠΕΕ, ο μέσος όρος της εγχώριας τιμής του μοναδικού παραγωγού-εξαγωγέα που συνεργάσθηκε βρέθηκε ότι ήταν χαμηλότερη από τον μέσο όρο τιμής του κλάδου παραγωγής της Ένωσης στην Ένωση. Η διαφορά τιμής ανερχόταν σε 9%. (117) Ο συνεργασθείς παραγωγός-εξαγωγέας διαπιστώθηκε ότι εξήγε σε αγορές τρίτων χωρών μάλλον παρά στην Ένωση. Ο μέσος όρος της τιμής εξαγωγής του στις εν λόγω αγορές στη βάση τιμών εκ του εργοστασίου ήταν χαμηλότερη από την κανονική τιμή. Η διαφορά τιμής ανερχόταν σε 10,8 % του μέσου όρου της τιμής εξαγωγής. (118) Οι εξαγωγές του συνεργασθέντα παραγωγού-εξαγωγέα προς άλλες τρίτες χώρες πραγματοποιήθηκαν σε τιμές χαμηλότερες του επιπέδου τιμών του κλάδου παραγωγής της Ένωσης στην Ένωση. Η διαφορά τιμής έφτανε το 6,6% της τιμής εξαγωγής προς αγορές τρίτων χωρών. 8.3.3. Παραγωγική ικανότητα και πλεονάζουσα παραγωγική ικανότητα που διατίθεται για εξαγωγές (119) Η παραγωγική ικανότητα στην Ταϊλάνδη προσδιορίστηκε με βάση τις πληροφορίες που περιέχονταν στην αίτηση επανεξέτασης, σε δημόσια διαθέσιμες πληροφορίες, όπως τα δημοσιευμένα στο διαδίκτυο εταιρικά χαρακτηριστικά και η απάντηση της συνεργασθείσας εταιρείας στο ερωτηματολόγιο. (120) Η παραγωγική ικανότητα στην Ταϊλάνδη αυξήθηκε σημαντικά κατά τη διάρκεια της εξεταζόμενης περιόδου και αντιπροσώπευε περισσότερο από το τριπλάσιο της εγχώριας κατανάλωσης κατά τη διάρκεια της ΠΕΕ. Η συνολική παραγωγική ικανότητα στην Ταϊλάνδη ήταν μεταξύ 700.000 και 900.000 τόνων κατά τη διάρκεια της ΠΕΕ. Η διαθέσιμη για εξαγωγές πλεονάζουσα παραγωγική ικανότητα κατά τη διάρκεια της εξεταζόμενης περιόδου μειωνόταν συνεχώς και έφθασε το 70-75% της συνολικής παραγωγικής ικανότητας της χώρας κατά τη διάρκεια της ΠΕΕ, που αντιπροσωπεύει το 17-22% της συνολικής κατανάλωσης της ΕΕ. Αυτό δείχνει ότι η Ταϊλάνδη είναι μια χώρα προσανατολισμένη στις εξαγωγές και ότι οι Ταϊλανδοί παραγωγοί του υπό εξέταση προϊόντος εξαρτώνται σε σημαντικό βαθμό από τις εξαγωγικές πωλήσεις. Η έρευνα έδειξε ότι η παραγωγική ικανότητα θα αυξηθεί περαιτέρω μέχρι το 2014 φθάνοντας τους 800.000-1.000.000 τόνους. Συγχρόνως, σύμφωνα με τις ίδιες πηγές, η εγχώρια ζήτηση δεν θα αυξηθεί με τον ίδιο ρυθμό και θα παραμείνει σε σχετικά χαμηλό επίπεδο. Ως συνέπεια αυτού, η πλεονάζουσα παραγωγική ικανότητα σε σχέση με την εγχώρια ζήτηση αναμένεται να αυξηθεί σημαντικά φτάνοντας περίπου τους 700.000-800.000 τόνους στο εγγύς μέλλον, ποσότητα που αντιπροσωπεύει το 25-30% της συνολικής κατανάλωσης της Ένωσης κατά τη διάρκεια της ΠΕΕ. Επιπλέον, αμυντικά εμπορικά μέτρα κατά της Ταϊλάνδης ισχύουν στην Τουρκία και στη Μαλαισία, περιορίζοντας έτσι την ελεύθερη πρόσβαση σε άλλες δυνητικές αγορές τρίτων χωρών διαθέσιμες για εξαγωγές. Ενόψει των σημαντικών ποσοτήτων που είναι διαθέσιμες για εξαγωγές και δεδομένης της ανάλυσης των επιπέδων εξαγωγικής τιμής προς άλλες τρίτες χώρες καθώς και του επιπέδου τιμών στην Ένωση στις αιτιολογικές σκέψεις 114 έως 116 παραπάνω, είναι εύλογο να θεωρηθεί ότι οι εξαγωγές από την Ταϊλάνδη θα κατευθυνθούν εκ νέου προς την Ένωση σε τιμές ντάμπινγκ και σε ποσότητες υπεράνω των επιπέδων που ενδέχεται να προκαλέσουν ζημία σε περίπτωση κατάργησης των μέτρων. (121) Κατόπιν της δημοσιοποίησης, το Ταϊλανδικό Υπουργείο Εξωτερικού Εμπορίου προέβαλε το επιχείρημα ότι η σύγκριση της παραγωγικής ικανότητας και της εγχώριας ζήτησης θα έπρεπε να εξεταστεί το επίπεδο της περιφέρειας του ASEAN. Σημειώνεται ότι η ταϊλανδική κυβέρνηση δεν τεκμηριώνει το επιχείρημά της και επομένως δεν αιτιολογείται η μεταβολή των συμπερασμάτων τα οποία προέκυψαν με βάση την διαθέσιμη για εξαγωγές πλεονάζουσα παραγωγική ικανότητα στην Ταϊλάνδη. 8.3.4. Συμπέρασμα σχετικά με την πιθανότητα συνέχισης του ντάμπινγκ (122) Λαμβανομένων υπόψη της μεγάλης και αυξανόμενης παραγωγικής ικανότητας, της ελκυστικότητας της αγοράς της Ένωσης και των ισχυόντων σε άλλες τρίτες χώρες, μέτρων, συνάγεται το συμπέρασμα ότι είναι πιθανόν οι εξαγωγές από την Ταϊλάνδη να κατευθυνθούν εκ νέου προς την Ένωση, σε τιμές ντάμπινγκ και σε ποσότητες που ενδέχεται να προκαλέσουν ζημία σε περίπτωση που επιτραπεί η κατάργηση των μέτρων. Δ. ΟΡΙΣΜΟΣ ΤΟΥ ΚΛΑΔΟΥ ΠΑΡΑΓΩΓΗΣ ΤΗΣ ΕΝΩΣΗΣ 1. Παραγωγή της Ένωσης και κλάδος παραγωγής της Ένωσης (123) Το ομοειδές προϊόν παράγεται από 13 γνωστούς παραγωγούς στην Ένωση. Αυτοί αντιπροσωπεύουν τον κλάδο παραγωγής της Ένωσης κατά την έννοια του άρθρου 4 παράγραφος 1 του βασικού κανονισμού και στη συνέχεια θα αναφέρονται ως «ο κλάδος παραγωγής της Ένωσης». (124) Δώδεκα γνωστοί παραγωγοί της Ένωσης, εκπροσωπούμενοι από τον καταγγέλλοντα στην παρούσα υπόθεση, συνεργάστηκαν και υποστήριξαν την έρευνα. Ένας ακόμα γνωστός παραγωγός της Ένωσης δεν συνεργάστηκε στην παρούσα επανεξέταση. (125) Όλες οι διαθέσιμες πληροφορίες που αφορούν τον κλάδο παραγωγής της Ένωσης, όπως οι απαντήσεις στα ερωτηματολόγια, τα στοιχεία της Eurostat και η αίτηση για επανεξέταση, χρησιμοποιήθηκαν κατά τρόπο ώστε να προσδιοριστεί η συνολική παραγωγή της Ένωσης κατά τη διάρκεια της ΠΕΕ. (126) Σημειώνεται ότι η αγορά της ΕΕ για ΡΕΤ χαρακτηρίζεται από σχετικά υψηλό αριθμό παραγωγών, που ανήκουν συνήθως σε μεγαλύτερους ομίλους με κεντρική έδρα εκτός της ΕΕ. Μεταξύ 2000 και 2012 ο κλάδος παραγωγής PET της Ένωσης διήλθε μέσω διαφόρων μεταβατικών καταστάσεων. Η αγορά βρίσκεται σε μια διαδικασία σταθεροποίησης με ορισμένες πρόσφατες εξαγορές και παύσεις δραστηριοτήτων. Νέα προϊόντα, όπως το PET και το bio-PET (βιοδιασπώμενο ΡΕΤ), συνεχίζουν να αναπτύσσονται μαζί με μια σχετικά πρόσφατη αποδοτική βιομηχανία ανακύκλωσης. (127) Κατόπιν της δημοσιοποίησης ορισμένα μέρη προέβαλαν το επιχείρημα ότι η περιγραφή της κατάστασης του κλάδου παραγωγής της Ένωσης ήταν ανακριβής καθώς πέντε παραγωγοί στην πραγματικότητα ανήκουν σε μεγάλο πολυεθνικό όμιλο και άλλοι τρεις παραγωγοί σχετίζονταν με εταιρείες συσκευασίας ΡΕΤ. Κανένα από τα γεγονότα αυτά δεν αντιβαίνει στην περιγραφή που παρέχεται στην αιτιολογική σκέψη 124 όπου ρητά αναφέρεται ότι οι παραγωγοί της Ένωσης ανήκουν συνήθως σε μεγαλύτερους ομίλους όπως δημοσιοποιήθηκε. Ο αντίκτυπος της εν λόγω συγκέντρωσης απαντάται στην αιτιολογική σκέψη 209 παρακάτω. Η εκτίμηση του αντικτύπου μιας δέσμιας αγοράς αναλύεται στις αιτιολογικές σκέψεις 203 έως 205 παρακάτω. (128) Όπως αναφέρθηκε παραπάνω, δεδομένου του σχετικά υψηλού αριθμού συνεργαζόμενων ενωσιακών παραγωγών επιλέχθηκε ένα δείγμα τεσσάρων, που αντιπροσωπεύουν άνω του 50% της παραγωγής και των πωλήσεων του συνόλου της παραγωγής της Ένωσης του ομοειδούς προϊόντος κατά τη διάρκεια της ΠΕΕ. E. ΚΑΤΑΣΤΑΣΗ ΣΤΗΝ ΑΓΟΡΑ ΤΗΣ ΕΝΩΣΗΣ 1. Κατανάλωση στην Ένωση (129) Η κατανάλωση στην Ένωση προσδιορίστηκε βάσει του όγκου των πωλήσεων του ενωσιακού κλάδου παραγωγής στην αγορά της Ένωσης, των στοιχείων του όγκου εισαγωγών για την αγορά της ΕΕ που παρείχε η Eurostat και, όσον αφορά τον παραγωγό της Ένωσης που δεν συνεργάσθηκε από εκτιμήσεις βάσει της αίτησης επανεξέτασης. (130) Μετά από μια αρχική αύξηση κατά το 2009 και το 2010, η κατανάλωση παρουσίασε ελαφρά πτώση κατά 2% στη διάρκεια της ΠΕΕ σε σύγκριση με το 2008, φθάνοντας συνολικά τα 2,802 εκατομμύρια τόνους στη διάρκεια της ΠΕΕ. Πίνακας 1 Κατανάλωση || 2008 || 2009 || 2010 || ΠΕΕ Όγκος (τόνοι) || || || || Κατανάλωση || 2.868.775 || 2.934.283 || 2.,919.404 || 2.802.066 Δείκτης || 100 || 102 || 102 || 98 Πηγή: Απαντήσεις στο ερωτηματολόγιο και αίτηση επανεξέτασης || 2. Εισαγωγές από τις ενδιαφερόμενες χώρες 2.1. Συσσώρευση (131) Στην επανεξέταση ενόψει της λήξης της ισχύος των μέτρων που ολοκληρώθηκε το 2007, οι εισαγωγές PET καταγωγής Ινδίας, Ταϊβάν, Ταϊλάνδης, Μαλαισίας και Ινδονησίας εξετάστηκαν σωρευτικά σύμφωνα με το άρθρο 3 παράγραφος 4 του βασικού κανονισμού. Εξετάστηκε εάν αυτή η σωρευτική εκτίμηση ήταν επίσης κατάλληλη για την παρούσα έρευνα. (132) Ως προς τούτο, διαπιστώθηκε ότι τα περιθώρια ντάμπινγκ που διαπιστώθηκαν για εισαγωγές από την Ινδία, την Ταϊβάν, την Ταϊλάνδη, την Ινδονησία και τη Μαλαισία, υπερέβαιναν το κατώτατο επίπεδο. Όσον αφορά τους όγκους εισαγωγών στην αγορά της, αυτές υπερέβαιναν τα προαναφερθέντα αμελητέα επίπεδα μόνο για την Ινδία. Στην περίπτωση της Ταϊβάν, της Ταϊλάνδης, της Ινδονησίας και της Μαλαισίας οι όγκοι των εισαγωγών ήταν κάτω από το κατώτατο επίπεδο. Επομένως πραγματοποιήθηκε μια προοπτική ανάλυση των πιθανών όγκων εξαγωγών από κάθε χώρα, σε περίπτωση ανάκλησης των μέτρων. Η ανάλυση έδειξε ότι οι εισαγωγές από την Ταϊβάν και την Ταϊλάνδη, σε αντίθεση με την Ινδονησία και την Μαλαισία, μάλλον θα σημείωναν αύξηση σε επίπεδα υψηλότερα από αυτά που σημειώθηκαν κατά την ΠΕΕ και ότι πιθανόν θα υπερέβαιναν το αμελητέο επίπεδο σε περίπτωση κατάργησης των μέτρων (βλέπε αιτιολογικές σκέψεις 102 και 118) . Όσον αφορά την Ινδονησία και τη Μαλαισία, διαπιστώθηκε ότι οι εισαγωγές στην Ένωση ήταν αμελητέες κατά την εξεταζόμενη περίοδο και η προβλεπόμενη διαθέσιμη για εξαγωγές πλεονάζουσα παραγωγική ικανότητα διαπιστώθηκε ότι είναι πολύ χαμηλή. Ως εκ τούτου, δεν είναι πολύ πιθανόν η κατάσταση αυτή να αλλάξει βραχυπρόθεσμα. (133) Λαμβανομένου υπόψη του γεγονότος ότι ο όγκος των εισαγωγών που αποτελούσαν αντικείμενο ντάμπινγκ από την Ινδονησία και τη Μαλαισία κατά τη διάρκεια της ΠΕΕ ήταν αμελητέος και ότι δεν είναι πιθανόν να αυξηθεί, για τους λόγους που εξηγούνται στην αιτιολογική σκέψη 130 ανωτέρω, θεωρήθηκε ότι τα κριτήρια που καθορίζονται στο άρθρο 3 παράγραφος 4 του βασικού κανονισμού δεν πληρούνταν όσον αφορά τις εισαγωγές από την Ινδονησία και τη Μαλαισία. (134) Σχετικά με τις εισαγωγές από την Ινδία, την Ταϊβάν και την Ταϊλάνδη, θα πρέπει να σημειωθεί ότι το ΡΕΤ είναι ένα προϊόν που βασίζεται σε πρώτες ύλες το οποίο εμφανίζει παρόμοια χημικά και τεχνικά χαρακτηριστικά ανεξάρτητα από την καταγωγή του. Επομένως, θεωρείται ότι το εισαγόμενο PET μπορεί εύκολα να αντικαθισταθεί από τους τύπους PET που παράγονται στην Ένωση. Επιπλέον, οι τύποι αυτοί ήταν διαθέσιμοι στην αγορά της Ένωσης κατά τη διάρκεια της ίδιας περιόδου. Κατά συνέπεια, θεωρείται ότι το εισαγόμενο PET καταγωγής Ινδίας, Ταϊβάν και Ταϊλάνδης ανταγωνίζεται το PET που παράγεται στην Ένωση. (135) Επομένως, βάσει των ανωτέρω, θεωρείται ότι πληρούνται τα κριτήρια του άρθρου 3 παράγραφος 4 του βασικού κανονισμού όσον αφορά την Ινδία, την Ταϊβάν και την Ταϊλάνδη. Επομένως, οι εισαγωγές από αυτές τις τρεις χώρες εξετάστηκαν σωρευτικά. Δεδομένου ότι τα κριτήρια που προβλέπονται στο άρθρο 3 παράγραφος 4 του βασικού κανονισμού δεν πληρούνταν, όσον αφορά την Μαλαισία και την Ινδονησία, οι εισαγωγές καταγωγής των εν λόγω δύο χωρών εξετάστηκαν ξεχωριστά. (136) Κατόπιν της δημοσιοποίησης ένα μέρος προέβαλε αντίρρηση ως προς τον αθροιστικό υπολογισμό των εισαγωγών από την Ταϊλάνδη με τις εισαγωγές από τη Ινδία και την Ταϊβάν ενώ οι εισαγωγές από τη Μαλαισία και την Ινδονησία αφαιρέθηκαν από το σύνολο. Προβλήθηκε το επιχείρημα ότι η Ταϊλάνδη βρισκόταν σε παρόμοια θέση με την Μαλαισία και την Ινδονησία και συνεπώς θα έπρεπε να έχει παρόμοια μεταχείριση. Υπενθυμίζεται ότι δεδομένης της διαθέσιμης για εξαγωγές πλεονάζουσας παραγωγικής ικανότητας που διαπιστώθηκε στην Ταϊλάνδη (βλ. αιτιολογική σκέψη 118 παραπάνω) πληρούνταν τα κριτήρια του άρθρου 3 παράγραφος 4 του βασικού κανονισμού. Δεν θα μπορούσε να γίνει παραλληλισμός μεταξύ Ταϊλάνδης, Μαλαισίας και Ινδονησίας δεδομένου ότι οι τελευταίες δύο χώρες δεν παρουσίαζαν διαθέσιμη για εξαγωγές πλεονάζουσα παραγωγική ικανότητα ανάλογη εκείνης που διαπιστώθηκε στην Ταϊλάνδη. Επομένως το σχόλιο του μέρους απορρίφθηκε. 3. Εισαγωγές από την Ινδία, την Ταϊβάν και την Ταϊλάνδη 3.1. Όγκος, μερίδιο της αγοράς και τιμές των εισαγωγών (137) Παρά τα ισχύοντα μέτρα, οι εισαγωγές από την Ινδία, την Ταϊβάν και την Ταϊλάνδη σχεδόν διπλασιάστηκαν κατά την εξεταζόμενη περίοδο. Αυτό οφείλεται κυρίως στην αύξηση των εισαγωγών από την Ινδία, οι οποίες αυξήθηκαν από 46.313 τόνους κατά το 2008 σε 96.678 τόνους κατά τη διάρκεια της ΠΕΕ από το σύνολο των 109.633 τόνων για τις τρεις υπόψη χώρες. (138) Το μερίδιο αγοράς των εισαγωγών από την Ινδία, την Ταϊβάν και την Ταϊλάνδη ανήλθε αντίστοιχα από 2% το 2008 σε 3,9% κατά τη διάρκεια της ΠΕΕ. Το μερίδιο αγοράς των εισαγωγών από την Ινδία ήτων 3,5% κατά την ΠΕΕ, σημαντικά πάνω από το μερίδιο αγοράς που διαπιστώθηκε κατά την τελευταία επανεξέταση λόγω λήξης της ισχύος των μέτρων (0,3%) (139) Ο μέσος όρος της τιμής παρέμεινε στα 1.290 ευρώ/τόνο κατά τη διάρκεια της ΠΕΕ. Αυτό αντικατοπτρίζει αύξηση κατά 23% κατά τη διάρκεια της εξεταζόμενης περιόδου, που επετεύχθη μετά από αρχική πτώση κατά 20% κατά το 2009. Πίνακας 2 Εισαγωγές από την Ινδία,την Ταϊβάν και την Ταϊλάνδη || 2008 || 2009 || 2010 || ΠΕΕ Όγκος εισαγωγών από την Ινδία, την Ταϊβάν και την Ταϊλάνδη ( τόνοι ) || 57.178 || 54.173 || 90.154 || 109.633 Δείκτης (2008=100) || 100 || 95 || 158 || 192 Μερίδιο αγοράς των εισαγωγών από την Ινδία, την Ταϊβάν και την Ταϊλάνδη || 2,0% || 1,8% || 3,1% || 3,9% Δείκτης (2008=100) || 100 || 93 || 155 || 196 Τιμές εισαγωγής (EUR/τόνο) || 1.049 || 838 || 1.031 || 1.290 Δείκτης (2008=100) || 100 || 80 || 98 || 123 Πηγή: Eurostat 3.2. Πωλήσεις σε χαμηλότερες τιμές (140) Λόγω της έλλειψης συνεργασίας από τους παραγωγούς-εξαγωγείς της Ταϊβάν, η πώληση σε χαμηλότερες τιμές όσον αφορά τις εισαγωγές από την Ταϊβάν χρειάστηκε να προσδιοριστεί με βάση τις στατιστικές εισαγωγών (Eurostat). Δεδομένου ότι ο συνεργασθείς Ταϊλανδός εξαγωγέας δεν έκανε εξαγωγές προς την Ένωση κατά τη διάρκεια της ΠΕΕ, και σ' αυτή την περίπτωση, η πώληση σε χαμηλότερες τιμές όσον αφορά τις εισαγωγές από την Ταϊλάνδη χρειάστηκε να προσδιοριστεί με βάση τις στατιστικές εισαγωγών (Eurostat). Για την Ινδία, ο υπολογισμός βασίστηκε στα στοιχεία που συνελέγησαν και επαληθεύτηκαν επί τόπου. Οι σχετικές τιμές πώλησης του κλάδου παραγωγής της Ένωσης ήταν οι τιμές προς ανεξάρτητους πελάτες, προσαρμοσμένες ενδεχομένως σε επίπεδο τιμών «εκ του εργοστασίου». Στην ΠΕΕ, δεν διαπιστώθηκε πώληση σε χαμηλότερες τιμές για καμιά από τις ενδιαφερόμενες χώρες. 4. Εισαγωγές από τη Μαλαισία και την Ινδονησία 4.1. Όγκος, μερίδιο της αγοράς και τιμές των εισαγωγών (141) Οι όγκοι των εισαγωγών από τη Μαλαισία διπλασιάστηκαν κατά την εξεταζόμενη περίοδο παρά μια πτώση κατά 70% μέχρι το 2010. Οι εισαγωγές από την Ινδονησία παρέμειναν αμελητέες. Οι όγκοι των εισαγωγών από αμφότερες τις χώρες παρέμειναν κάτω από το κατώτατο όριο. (142) Το μερίδιο αγοράς της Μαλαισίας αυξήθηκε αντίστοιχα από 0,3% σε 0,6%. Το μερίδιο αγοράς της Ινδονησίας παρέμεινε κοντά στο 0% κατά την εξεταζόμενη περίοδο. (143) Η μέση τιμή μονάδας για την Μαλαισία παρέμεινε στα 1.299 ευρώ/τόνο κατά τη διάρκεια της ΠΕΕ. Αυτό αντικατοπτρίζει αύξηση 25% που επήλθε κατά τα τελευταία δύο έτη της εξεταζόμενης περιόδου, μετά από αρχική πτώση 28% μεταξύ 2008 και 2009. Η μέση τιμή μονάδας για την Ινδονησία παρέμεινε στα 1.304 ευρώ/τόνο κατά τη διάρκεια της ΠΕΕ. Αυτό αντικατοπτρίζει αύξηση 34% μεταξύ 2009 και της ΠΕΕ. Η Ινδονησία δεν προέβη σε εξαγωγές προς την ΕΕ κατά το 2008. Πίνακας 3 || Εισαγωγές από τη Μαλαισία || || 2008 || 2009 || 2010 || ΠΕΕ || Όγκος εισαγωγών (τόνοι) || 8.213 || 2.028 || 308 || 16.628 || Δείκτης (2008=100) || 100 || 25 || 4 || 202 || Τιμές εισαγωγών (EUR/τόνο) || 1.038 || 751 || 942 || 1.299 || Δείκτης (2008=100) || 100 || 72 || 91 || 125 || Μερίδιο αγοράς των εισαγωγών || 0,3% || 0,1% || 0,0% || 0,6% || Πηγή: Δεδομένα της Eurostat || || || || || || || || Πίνακας 4 || Εισαγωγές από την Ινδονησία || || 2008 || 2009 || 2010 || ΠΕΕ || Όγκος εισαγωγών (τόνοι) || - || 408 || 991 || 253 || Δείκτης (2009=100) || - || 100 || 243 || 62 || Τιμές εισαγωγής (EUR/τόνο) || - || 973 || 1.222 || 1.304 || Δείκτης (2009=100) || - || 100 || 126 || 134 || Μερίδιο αγοράς των εισαγωγών || - || 0,01% || 0,03% || 0,01% || Πηγή: Δεδομένα της Eurostat || || || || || 4.2. Πωλήσεις σε χαμηλότερες τιμές (144) Λόγω της έλλειψης συνεργασίας από τους Ινδονήσιους παραγωγούς-εξαγωγείς, η πώληση σε χαμηλότερες τιμές από μέρους της Ινδονησίας χρειάστηκε να προσδιοριστεί με βάση τις στατιστικές εισαγωγών (Eurostat). Δεδομένου ότι οι συνεργασθέντες Μαλαισιανοί εξαγωγείς δεν εξήγαγαν στην Ένωση και στην περίπτωση αυτή, η πώληση σε χαμηλότερες τιμές όσον αφορά τις εισαγωγές από τη Μαλαισία χρειάστηκε να προσδιοριστεί με βάση τις στατιστικές εισαγωγών (Eurostat). Οι σχετικές τιμές πώλησης του κλάδου παραγωγής της Ένωσης ήταν οι τιμές προς ανεξάρτητους πελάτες, προσαρμοσμένες ενδεχομένως σε επίπεδο τιμών «εκ του εργοστασίου». Κατά τη διάρκεια της ΠΕΕ, δεν διαπιστώθηκε πώληση σε χαμηλότερες τιμές για καμία από τις δύο χώρες. 5. Εισαγωγές από άλλες τρίτες χώρες 5.1. Εισαγωγές από την Κίνα, τα Ηνωμένα Αραβικά Εμιράτα (ΗΑΕ), το Ιράν και το Πακιστάν (145) Οι εισαγωγές από άλλες τρίτες χώρες με ισχύοντα μέτρα αντιντάμπινγκ μειώθηκαν κατά 69% στη διάρκεια της εξεταζόμενης περιόδου παρά μια αύξηση 49% κατά το 2009. Μόνο οι εισαγωγές από την Κίνα παρέμειναν σταθερές. (146) Το μερίδιο αγοράς των εν λόγω χωρών μειώθηκε από 8,2% το 2008 σε 2,6% κατά τη διάρκεια της ΠΕΕ συμπεριλαμβάνοντας κυρίως τα ΗΑΕ (1,7% κατά τη διάρκεια της ΠΕΕ) και την Κίνα (0,6% κατά τη διάρκεια της ΠΕΕ). (147) Η μέση τιμή ανερχόταν σε 1.258 ευρώ/τόνο κατά τη διάρκεια της ΠΕΕ, 5,5% χαμηλότερα από την τιμή μονάδας του κλάδου παραγωγής της Ένωσης. Αυτό αντιστοιχεί σε αύξηση 24% κατά τη διάρκεια της εξεταζόμενης περιόδου που επετεύχθη κατά τη διάρκεια της ΠΕΕ μετά από μια αρχική πτώση 22% κατά το 2009. Πίνακας 5 Εισαγωγές από την Κίνα, τα ΗΑΕ, το Ιράν και το Πακιστάν || 2008 || 2009 || 2010 || ΠΕΕ Όγκος εισαγωγών από την Κίνα, τα ΗΑΕ, το Ιράν και το Πακιστάν (τόνοι) || 235.913 || 351.798 || 188.776 || 72.054 Δείκτης (2008=100) || 100 || 149 || 80 || 31 Μερίδιο αγοράς των εισαγωγών από την Κίνα, τα ΗΑΕ, το Ιράν και το Πακιστάν || 8,2% || 12,0% || 6,5% || 2,6% Δείκτης (2008=100) || 100 || 146 || 79 || 31 Τιμές εισαγωγών (EUR/τόνο) || 1.016 || 789 || 949 || 1.258 Δείκτης (2008=100) || 100 || 78 || 93 || 124 Πηγή: Eurostat. || || || || 5.2. Εισαγωγές από άλλες τρίτες χώρες χωρίς οιαδήποτε μέτρα (148) Οι όγκοι των εισαγωγών από άλλες τρίτες χώρες χωρίς οιαδήποτε μέτρα συμπεριλαμβανομένων του Ομάν, της Νοτίου Κορέας, της Ρωσίας, του Μεξικού και της Σαουδικής Αραβίας αυξήθηκαν κατά 59% στη διάρκεια της εξεταζόμενης περιόδου, μετά από αύξηση κατά 71% το 2009. Μεταξύ 2009 και ΠΕΕ, το Ομάν κατέστη η μεγαλύτερη χώρα εξαγωγής προς την Ένωση. (149) Το μερίδιο αγοράς των εν λόγω χωρών αυξήθηκε από 9,7% το 2008 σε 15,8% κατά την ΠΕΕ, κυρίως λόγω της αύξησης κατά 4,3% των εισαγωγών από το Ομάν. Το μερίδιο αγοράς της Νοτίου Κορέας παρέμεινε στο 4% κατά τη διάρκεια της ΠΕΕ, 5% πιο κάτω από το υψηλότερο επίπεδο που είχε επιτύχει το 2009. (150) Η μέση τιμή ανερχόταν σε 1.273 ευρώ/τόνο, κατά 4,3% χαμηλότερη από τη μέση τιμή μονάδας του ενωσιακού κλάδου παραγωγής. Αυτό αντιστοιχεί σε αύξηση 10% κατά την εξεταζόμενη περίοδο που επετεύχθη το 2010 και την ΠΕΕ μετά από αρχική πτώση κατά 24% το 2009. Η μέση τιμή εισαγωγής από το Ομάν παρέμεινε στα 1.310 ευρώ/τονο κατά την ΠΕΕ, κατά 1,5% χαμηλότερη της τιμής μονάδας του ενωσιακού κλάδου παραγωγής. Η μέση τιμή εισαγωγών από την Νότιο Κορέα παρέμεινε στα 1.294 ευρώ/τόνο, κατά 2,7% χαμηλότερη της τιμής μονάδας του ενωσιακού κλάδου παραγωγής. Πίνακας 6 Εισαγωγές από άλλες τρίτες χώρες || 2008 || 2009 || 2010 || ΠΕΕ Όγκος εισαγωγών από άλλες τρίτες χώρες (τόνοι) || 279.188 || 478.570 || 469.753 || 442.692 Δείκτης (2008=100) || 100 || 171 || 168 || 159 Μερίδιο αγοράς των εισαγωγών από άλλες τρίτες χώρες || 9,7% || 16,3% || 16,1% || 15,8% Δείκτης (2008=100) || 100 || 168 || 165 || 162 Τιμές εισαγωγής (EUR/τόνο) || 1.156 || 879 || 997 || 1.273 Δείκτης (2008=100) || 100 || 76 || 86 || 110 Κύριοι εξαγωγείς (τόνοι) Ομάν || 0 || 52.632 || 95.646 || 120.286 Νότιος Κορέα || 177.341 || 254.451 || 183.801 || 114.346 Ρωσία || 546 || 546 || 3 || 50.427 Μεξικό || 2.650 || 1.879 || 29.039 || 29.409 Σαουδική Αραβία || 230 || 20.454 || 50.108 || 24.756 Άλλοι || 98.422 || 148.609 || 111.156 || 103.468 Πηγή: Eurostat. (151) Κατόπιν της δημοσιοποίησης, ορισμένα μέρη προέβαλαν το επιχείρημα ότι η Επιτροπή παρέλειψε να εκτιμήσει τον αντίκτυπο των εισαγωγών από τη Νότια Κορέα. Υπενθυμίζεται ότι τα μέτρα κατά της Νότιας Κορέας έληξαν το 2012. Πριν από την λήξη ισχύος των δασμών πάνω από το 99% των εισαγωγών από την εν λόγω χώρα εισέρχονταν με ποσοστό δασμού 0%. Για τους λόγους αυτούς, οι εισαγωγές από την Νότια Κορέα συμπεριλήφθηκαν στην ανάλυση μαζί με τις εισαγωγές από άλλες χώρες χωρίς οιαδήποτε μέτρα (αιτιολογικές σκέψεις 202 και 212 παρακάτω). Ο ισχυρισμός απορρίφθηκε ως αβάσιμος. 6. Οικονομική κατάσταση του κλάδου παραγωγής της Ένωσης (152) Σύμφωνα με το άρθρο 3 παράγραφος 5 του βασικού κανονισμού, εξετάστηκαν όλοι οι σχετικοί οικονομικοί παράγοντες και δείκτες που έχουν επιπτώσεις στην κατάσταση του κλάδου παραγωγής της Ένωσης κατά την εξεταζόμενη περίοδο. (153) Για την ανάλυση της ζημίας, καθορίστηκαν δείκτες ζημίας στα ακόλουθα δύο επίπεδα: – Οι μακροοικονομικοί δείκτες (παραγωγή, παραγωγική ικανότητα, χρήση παραγωγικής ικανότητας, όγκος πωλήσεων, μερίδιο αγοράς, ανάπτυξη, απασχόληση, παραγωγικότητα, μέγεθος των περιθωρίων ντάμπινγκ και ανάκαμψη από τα αποτελέσματα του ντάμπινγκ του παρελθόντος) αξιολογήθηκαν στο επίπεδο παραγωγής του συνόλου της Ένωσης για όλους τους ενωσιακούς παραγωγούς, με βάση τις πληροφορίες που συγκεντρώθηκαν από τον κλάδο παραγωγής της Ένωσης, την αίτηση επανεξέτασης καθώς επίσης και τις δημόσια διαθέσιμες στατιστικές· – οι μικροοικονομικοί δείκτες (αποθέματα, μέσες τιμές μονάδας, ημερομίσθια, επίπεδο αποδοτικότητας, απόδοση επενδύσεων, ταμειακές ροές, μέσες τιμές μονάδας, ικανότητα συγκέντρωσης κεφαλαίων και επενδύσεων) αξιολογήθηκαν στο επίπεδο των παραγωγών της Ένωσης που είχαν συμπεριληφθεί στο δείγμα με βάση τις πληροφορίες που υπέβαλαν. (154) Ένας παραγωγός της Ένωσης που περιλαμβάνεται στο δείγμα μεταβίβασε μία από τις εγκαταστάσεις παραγωγής του τον Ιούνιο 2010. Η εν λόγω μονάδα αποκτήθηκε από άλλον ενωσιακό παραγωγό. Δεδομένου ότι η ανάλυση των μακροοικονομικών δεικτών βασίζεται σε στοιχεία που συγκεντρώθηκαν από όλους τους ενωσιακούς παραγωγούς, η μεταβίβαση της εγκατάστασης δεν είχε αντίκτυπο στο πεδίο εφαρμογής ή σε μεμονωμένους δείκτες της ανάλυσης της ζημίας. (155) Ως προκαταρκτικό θέμα για την ανάλυση θα πρέπει να εξηγηθεί ότι ορισμένα παγκόσμια οικονομικά συμβάντα στα τέλη του 2010 και στις αρχές του 2011 είχαν αντίκτυπο στην κατάσταση της αγοράς της Ένωσης, ιδιαίτερα στις τιμές και τους όγκους πωλήσεων του ομοειδούς προϊόντος. Κατ' αυτήν την περίοδο η προσφορά βαμβακιού έπεσε οδηγώντας σε αυξημένη ζήτηση για πολυεστερικό νήμα στην ασιατική αγορά. Το PET και το πολυεστερικό νήμα εξαρτώνται σε μεγάλο βαθμό ανάντη από την ίδια πρώτη ύλη, ήτοι αμιγές τερεφθαλικό οξύ (PTA). Η αυξημένη ζήτηση για πολυεστερικό νήμα οδήγησε σε ανεπαρκή προσφορά ΡΤΑ, ωθώντας τις τιμές του ΡΕΤ προς τα άνω. Από τη στιγμή που οι παραγωγοί του ΡΕΤ στη Μέση Ανατολή εξαρτώνται επίσης από το ΡΤΑ από την Ασία, αυτό προκάλεσε αιφνίδια πτώση των εισαγωγών ΡΕΤ στην Ένωση. Συγχρόνως, οι κύριοι προμηθευτές ΡΤΑ στην Ένωση δήλωσαν κατάσταση «ανωτέρας βίας» που κατέληξε σε πρόσθετους περιορισμούς της εγχώριας παραγωγής ΡΕΤ. 7. Σχόλια των μερών (156) Ορισμένα μέρη αμφισβήτησαν την εγκυρότητα της ανάλυσης της ζημίας λόγω του ότι αυτή βασίστηκε σε ανεπαρκή πληροφόρηση, η οποία με τη σειρά της επίσης έθιξε τα δικαιώματα υπεράσπισης των ενδιαφερομένων μερών. Ειδικότερα, προβλήθηκαν τα παρακάτω επιχειρήματα. (157) Ορισμένα μέρη ισχυρίστηκαν ότι οι πληροφορίες που συγκεντρώθηκαν από παραγωγούς της Ένωσης δεν ήταν σύμφωνες με τις οδηγίες συμπλήρωσης του ερωτηματολογίου, βάσει των οποίων ζητείτο να μην εμφανιστούν σωρευτικά τα στοιχεία από διαφορετικές εταιρείες. Επομένως προβλήθηκε ο ισχυρισμός ότι οι συγκεντρωθείσες πληροφορίες ήταν ανακριβείς και ελλιπείς δεδομένου ότι τα αναφερθέντα αριθμητικά μεγέθη παρουσιάστηκαν σωρευτικά ανά οντότητα του δείγματος. Θα πρέπει να σημειωθεί ότι οι πληροφορίες συγκεντρώθηκαν όπως έπρεπε και επαληθεύτηκαν επί τόπου. Διαπιστώθηκε ότι οι πληροφορίες που συγκεντρώθηκαν παρείχαν επαρκώς ακριβή εικόνα του κλάδου παραγωγής της Ένωσης και επομένως ο προαναφερθείς ισχυρισμός θα πρέπει να απορριφθεί. Κατόπιν της δημοσιοποίησης τα μέρη επανέλαβαν τον ισχυρισμό τους. Δεν παρουσιάστηκαν νέα επιχειρήματα ή αποδεικτικά στοιχεία. Τα ίδια μέρη επανέλαβαν τον ισχυρισμό τους ότι τα στοιχεία που παρασχέθηκαν από μια εταιρεία του δείγματος ήταν ελλιπή καθώς δεν αφορούσαν ολόκληρο τον όμιλο αλλά επιλεγμένη οντότητα εντός αυτού. Στο σχόλιο αυτό δόθηκε απάντηση στη φάση δειγματοληψίας όπως επεξηγείται στην αιτιολογική σκέψη 20 παραπάνω. (158) Τα ίδια μέρη ισχυρίστηκαν ότι η Επιτροπή αποπειράθηκε να αποκαταστήσει τις καταγγελθείσες ανεπάρκειες των πληροφοριών που συγκεντρώθηκαν αποστέλλοντας πρόσθετα ερωτηματολόγια. Ως προς τούτο θα πρέπει να διευκρινιστεί ότι η Επιτροπή όντως απέστειλε πρόσθετα ερωτηματολόγια, αλλά τα απηύθυνε μόνο σε παραγωγούς της Ένωσης που δεν είχαν συμπεριληφθεί στο δείγμα ώστε να συλλεγούν πληροφορίες σχετικά με μακροοικονομικούς δείκτες σχετικούς με την αξιολόγηση της ζημίας και ως εκ τούτου αυτό έγινε για την συμπλήρωση των πληροφοριών που παρασχέθηκαν από τους παραγωγούς της Ένωσης που συμπεριλαμβάνονταν στο δείγμα. Κατόπιν της δημοσιοποίησης ορισμένα μέρη επανέλαβαν τον ισχυρισμό χωρίς να προσκομίσουν οιαδήποτε νέα επιχειρήματα ή να παρουσιάσουν νέα αποδεικτικά στοιχεία. Επομένως ο ισχυρισμός των μερών απορρίφθηκε. (159) Επιπλέον, τα ίδια μέρη ισχυρίστηκαν ότι οι πληροφορίες που παρασχέθηκαν από τους παραγωγούς του δείγματος ήταν επίσης αντίθετες προς τις υποχρεώσεις που προκύπτουν από άρθρο 19 του βασικού κανονισμού λόγω του ότι οι πληροφορίες οι οποίες δεν ήταν εμπιστευτικού χαρακτήρα παρασχέθηκαν ως εμπιστευτικές και ως εκ τούτου εξαιρέθηκαν του ανοικτού φακέλου. Ως προς αυτό θα πρέπει να σημειωθεί ότι οι πληροφορίες ήταν χαρακτηρισμένες ως περιορισμένης διάδοσης σύμφωνα με το αίτημα του μέρους που τις υπέβαλε. Μετά από αίτημα ενδιαφερομένων μερών επανεξετάστηκε ο εμπιστευτικός χαρακτήρας των πληροφοριών που υποβλήθηκαν και όπου ήταν ενδεδειγμένο, έγινε εκ νέου χαρακτηρισμός των πληροφοριών ως ανοικτών για επιθεώρηση από τα ενδιαφερόμενα μέρη μετά από λήψη της γνώμης και έγκριση των εταιρειών που αφορούσαν. Επομένως και ο ισχυρισμός αυτός απορρίφθηκε. (160) Ορισμένες πλευρές ισχυρίστηκαν ότι η μεθοδολογία που χρησιμοποιήθηκε για την αξιολόγηση της ζημίας παραβιάζει το άρθρο 11 παράγραφος 9 του βασικού κανονισμού διότι ενώ ο προσδιορισμός της ζημίας που έγινε κατά την αρχική έρευνα, η οποία ολοκληρώθηκε το 1999, βασιζόταν σε σωρευτική αξιολόγηση των εισαγωγών από έξι χώρες, η παρούσα αξιολόγηση δεν συμπεριλαμβάνει εισαγωγές από τη Νότιο Κορέα, η οποία θεωρήθηκε ότι είναι ο μεγαλύτερος προμηθευτής της Ένωσης και η χώρα με τη μεγαλύτερη εξαγωγική ικανότητα και τις χαμηλότερες τιμές εξαγωγής σε σύγκριση με άλλες χώρες που αφορά η παρούσα επανεξέταση. (161) Στο πλαίσιο αυτό, θα πρέπει να σημειωθεί ότι σύμφωνα με την επανεξέταση ενόψει της λήξης της ισχύος μέτρων που ολοκληρώθηκε το 2007, οι εισαγωγές από τη Νότιο Κορέα που δεν αποτελούσαν αντικείμενο ντάμπινγκ είχαν ήδη αφαιρεθεί από τον σωρευτικό υπολογισμό δεδομένου ότι διαπιστώθηκε πως δεν πληρούνταν όλοι οι όροι του άρθρου 3 παράγραφος 4 του βασικού κανονισμού όσον αφορά τις εν λόγω εισαγωγές. Επιπλέον, σημειώνεται ότι η τρέχουσα επανεξέταση δεν καλύπτει τις εισαγωγές από την Νότιο Κορέα καθώς τα μέτρα έναντι της εν λόγω χώρας είχαν λήξει. Τέλος, θεωρείται ότι δεν υπάρχει αλλαγή στη μεθοδολογία εφόσον στην παρούσα επανεξέταση χρησιμοποιήθηκε η σωρευτική αξιολόγηση για τις εισαγωγές από όλες τις χώρες που πληρούν τα κριτήρια για την αξιολόγηση αυτή σύμφωνα με το άρθρο 3 παράγραφος 4 του βασικού κανονισμού. Το επιχείρημα των μερών θα πρέπει, επομένως, να απορριφθεί. 8. Μακροοικονομικοί δείκτες 8.1. Παραγωγή (162) Σύμφωνα με την απώλεια μεριδίου αγοράς από τον κλάδο παραγωγής της Ένωσης (που αναλύεται στην αιτιολογική σκέψη 164 πιο κάτω) η παραγωγή της Ένωσης μειώθηκε κατά 11% μεταξύ 2008 και της ΠΕΕ. Η πτώση της παραγωγής της Ένωσης διακόπηκε μόνο κατά το 2010 όταν αυξήθηκε σε σύγκριση με το 2009 αλλά πάντως παρέμεινε χαμηλότερη κατά 4% από το επίπεδό της κατά το 2008. Κατά την ΠΕΕ μειώθηκε περαιτέρω. Πίνακας 7 Συνολική παραγωγή της Ένωσης || 2008 || 2009 || 2010 || ΠΕΕ Παραγωγή (τόνοι) || 2.327.169 || 2.107.792 || 2.239.313 || 2.068.717 Δείκτης (2008=100) || 100 || 91 || 96 || 89 Πηγή: Απαντήσεις στο ερωτηματολόγιο, αίτηση επανεξέτασης || || 8.2. Παραγωγική ικανότητα και χρησιμοποίησή της (163) Η παραγωγική ικανότητα του κλάδου παραγωγής της Ένωσης μειώθηκε κατά 23% μεταξύ του 2008 και της ΠΕΕ. Η τάση αυτή σχετίζεται με το κλείσιμο διαφόρων μονάδων παραγωγής, το οποίο όμως αντισταθμίστηκε με την έναρξη λειτουργίας νέων εργοστασίων. (164) Η χρησιμοποίηση της παραγωγικής ικανότητας αυξήθηκε από 75 % το 2008 σε 86 % την περίοδο της έρευνας. Η χρησιμοποίηση της αυξημένης παραγωγικής ικανότητας θα πρέπει να ειδωθεί στο πλαίσιο των προσπαθειών αναδιάρθρωσης του ενωσιακού κλάδου παραγωγής που εξηγείται στην αιτιολογική σκέψη 124 πιο πάνω. Πίνακας 8 Παραγωγική ικανότητα και χρησιμοποίησή της || 2008 || 2009 || 2010 || ΠΕΕ Παραγωγική ικανότητα (τόνοι) || 3.118.060 || 2.720.326 || 2.625.244 || 2.393.516 Δείκτης || 100 || 87 || 84 || 77 Χρησιμοποίηση της παραγωγικής ικανότητας || 75% || 77% || 85% || 86% Δείκτης || 100 || 104 || 114 || 116 Πηγή: Απαντήσεις στο ερωτηματολόγιο, αίτηση επανεξέτασης 8.3. Όγκος πωλήσεων (165) Ο όγκος πωλήσεων του ενωσιακού κλάδου παραγωγής της Ένωσης στην αγορά της Ένωσης ακολούθησε την ίδια εξέλιξη με την παραγωγή, εμφανίζοντας συρρίκνωση κατά 6% κατά την εξταζόμενη περίοδο. Πίνακας 9 Πωλήσεις του κλάδου παραγωγής της Ένωσης εντός της Ένωσης || 2008 || 2009 || 2010 || ΠΕΕ Πωλήσεις (τόνοι) || 2.288.283 || 2.047.305 || 2.169.423 || 2.160.807 Δείκτης || 100 || 89 || 95 || 94 Πηγή: Απαντήσεις στο ερωτηματολόγιο, αίτηση επανεξέτασης 8.4. Μερίδιο αγοράς (166) Μετά από μια αρχική πτώση κατά 13% το 2009, ο κλάδος παραγωγής της Ένωσης ανέκτησε μέρος του μεριδίου της αγοράς που είχε χάσει υπέρ των ΗΑΕ, της Νοτίου Κορέας, του Ιράν και του Πακιστάν παρά τους αυξανόμενους όγκους εισαγωγών από την Ινδία, το Ομάν και άλλες τρίτες χώρες (Ρωσία, Μεξικό και Σαουδική Αραβία) κατά την ίδια περίοδο. Γενικά, το μερίδιο της αγοράς του κλάδου παραγωγής της Ένωσης μειώθηκε κατά 3% τη διάρκεια της εξεταζόμενη περιόδο. Πίνακας 10 Μερίδιο αγοράς του κλάδου παραγωγής της Ένωσης || 2008 || 2009 || 2010 || ΠΕΕ Μερίδιο αγοράς του κλάδου παραγωγής της Ένωσης || 80% || 70% || 74% || 77% Δείκτης || 100 || 87 || 93 || 97 Πηγή: Απαντήσεις στο ερωτηματολόγιο, αίτηση επανεξέτασης και Eurostat 8.5. Ανάπτυξη (167) Η αγορά παρουσίασε στασιμότητα κατά την εξεταζόμενη περίοδο. Δεν υπήρξε ανάπτυξη του κλάδου παραγωγής της Ένωσης ώστε να επωφεληθεί από αυτήν, αλλά αντιθέτως, παρά τις προσπάθειες αναδιάρθρωσης, ο κλάδος παραγωγής της Ένωσης έχασε περαιτέρω μερίδιο της αγοράς έναντι των αυξανόμενων εισαγωγών, ιδιαίτερα, από τις χώρες για τις οποίες δεν ισχύουν μέτρα. Η ελαφρά πτώση της κατανάλωσης κατά την ΠΕΕ θα πρέπει να ειδωθεί σε συνδυασμό με την προσωρινή έλλειψη πρώτης ύλης (PTA) στην Ένωση καθώς και στην παγκόσμια αγορά. 8.6. Απασχόληση και παραγωγικότητα (168) Το επίπεδο απασχόλησης του κλάδου παραγωγής της Ένωσης μειώθηκε κατά 41% μεταξύ του 2008 και της ΠΕΕ. Η μείωση ήταν σταθερή καθ' όλη την υπόψη περίοδο, συμπεριλαμβανομένου του 2010, όταν η παραγωγή αυξήθηκε (βλ. αιτιολογική σκέψη 161 ανωτέρω). Υπό το φως της αναπτυσσόμενης παραγωγικότητας, η εν λόγω πτώση αντικατοπτρίζει τις προσπάθειες αναδιάρθρωσης ορισμένων παραγωγών της Ένωσης. (169) Η παραγωγικότητα του εργατικού δυναμικού των παραγωγών της Ένωσης, εκφραζόμενη ως όγκος παραγωγής (τόνοι) ανά απασχολούμενο ετησίως, αυξήθηκε κατά 50 % την εξεταζόμενη περίοδο. Αυτό αντανακλά το γεγονός ότι η παραγωγή μειώθηκε με χαμηλότερο ρυθμό από το επίπεδο απασχόλησης και αποτελεί ένδειξη της αυξημένης αποδοτικότητας των παραγωγών της Ένωσης. Αυτό είναι ιδιαίτερα εμφανές το 2010 όταν η παραγωγή αυξήθηκε, ενώ το επίπεδο απασχόλησης μειώθηκε και η παραγωγικότητα ήταν κατά 37% υψηλότερη σε σχέση με το 2008. Πίνακας 11 Απασχόληση και παραγωγικότητα || 2008 || 2009 || 2010 || ΠΕΕ Αριθμός απασχολουμένων || 2.060 || 1.629 || 1.449 || 1.218 Δείκτης || 100 || 79 || 70 || 59 Παραγωγικότητα (τόνοι/απασχολούμενο) || 1.130 || 1.294 || 1.545 || 1.698 Δείκτης || 100 || 115 || 137 || 150 Πηγή: Απαντήσεις στο ερωτηματολόγιο, αίτηση επανεξέτασης || || 8.7. Μέγεθος του πραγματικού περιθωρίου ντάμπινγκ (170) Όσον αφορά τον αντίκτυπο στον κλάδο παραγωγής της Ένωσης από το μέγεθος του πραγματικού περιθωρίου ντάμπινγκ από ενδιαφερόμενες χώρες, δεδομένης της ευαισθησίας της αγοράς στις τιμές για το εν λόγω προϊόν, ο αντίκτυπος αυτός δεν μπορεί να θεωρηθεί αμελητέος. Πρέπει να σημειωθεί ότι ο δείκτης αυτός είναι ακόμη πιο σημαντικός στο πλαίσιο της ανάλυσης του ενδεχομένου επανάληψης της ζημίας. Στην περίπτωση λήξης των μέτρων, είναι πιθανόν ότι εισαγωγές που αποτελούν αντικείμενο ντάμπινγκ να επανέλθουν σε όγκους και τιμές που θα καταστήσουν σημαντικό τον αντίκτυπο του μέγεθους του περιθωρίου ντάμπινγκ. 8.8. Ανάκαμψη από τις συνέπειες παλαιών πρακτικών ντάμπινγκ (171) Ενώ οι δείκτες που εξετάζονται ανωτέρω δείχνουν κάποια βελτίωση σε ορισμένους οικονομικούς δείκτες του κλάδου παραγωγής της Ένωσης, μετά την επιβολή οριστικών μέτρων αντιντάμπινγκ κατά το 2000, δείχνουν επίσης ότι ο κλάδος παραγωγής της Ένωσης είναι ακόμη ευάλωτος. 9. Μικροοικονομικά στοιχεία 9.1. Αποθέματα (172) Το επίπεδο των αποθεμάτων ήταν κατά 24% υψηλότερο κατά την ΠΕΕ σε σχέση με το επίπεδο τους κατά το 2008. Εντούτοις, τα αποθέματα παρέμειναν στα προηγούμενα επίπεδα σε σχέση με την παραγωγή, δηλαδή μεταξύ 5% και 6%. Πίνακας 12 Αποθέματα || 2008 || 2009 || 2010 || ΠΕΕ Αποθέματα στο τέλος της περιόδου || 51.495 || 54.808 || 54.314 || 64.069 Δείκτης || 100 || 106 || 105 || 124 Πηγή: Απαντήσεις στο ερωτηματολ